text:
श्वेता तिवारी के पहिलका आयटम नम्बर
श्वेता तिवारी जे आजु काल्हु “बिग बॉस सीहन ४” में शामिल बाड़ी अभिनेता चिराग पासवान के फ़िल्म ”वन एंड ओनली” में एगो आयटम नंबर करत नजर अइहें. आ जवना गाना पर ई आयटम नम्बर बा ओकरा के “मुन्नी बदनाम हुई” फेम गायिका ममता शर्मा गवले बाड़ी. गाना के बोल बा, ” कट्टो गिलहेरी चमक छल्लो रानी … आशिक को ऐसे ना तड़पाओ जानी …” आ एह छेड़ छाड़ भरल गीत में उनकर साथ दिहले बाड़न पंजाबी पॉप गायक दलेर मेहँदी.
पूरा जानकारीFilms4u.in पर पढ़ीं.
रामपुर के लक्ष्मण
भोजपुरी फिल्मों के सुपरस्टार अभिनेता रविकिशन आ निर्माता चंदन सिंह की जोडी एक बार फेर धमाल मचावे आ रहल बा एन. सी. इंटरप्राइजेज का बैनर तरे बनत भोजपुरी फिल्म ‘‘रामपुर के लक्ष्मण’’ लेके. एहसे पहिले ई जोडी ‘‘राम बलराम’’ जइसन सुपरहिट फिल्म दे चुकल बा. ‘‘रामपुर के लक्ष्मण’’ के निर्देशन करीहें हैरी फर्नाडिस, जे एकरा पहिले भोजपुरिया भईया, विधाता, भूमिपुत्र, आज के करण अर्जुन जइसन सुपरहिट फिल्म दे चुकल बाड़े. फिल्म में सुपरस्टार रविकिशन का साथे आधा दर्जन हॉट नायिका रहीहें अक्षरा, गुजन पंत, संगीता तिवारी, अनारा गुप्ता, कोमल ढिल्लन, आ दिव्या द्विवेदी.
पूरा जानकारीCineBhojpuri.com पर पढ़ीं.


c: text/html

text:
भोजपुरी इंडस्ट्री में जलाराम प्रोडक्शन के जलवा लगातार जारी बा. एह बैनर के दू गो फिल्म ‘धमाल कईला राजा’ अउर ‘काली’ निर्माण के अंतिम दौर में बाड़ी सँ. ओकनी के रिलीज़ से पहिलही तीन गो अउरी फिलिमन के ऐलान कर के जलाराम प्रोडक्शन सनसनी मचा दिहले बाड़न.
‘पवन सिंह राजपूत’ में तुलिप सिंह आ पवन सिंह के जोड़ी रही, त ‘दुश्मन-दोस्त’ में तुलिप सिंह आ विनय आनंद के. फिल्म ‘महिमा लक्ष्मी माई के’ में मनोज टाईगर आ तुलिप सिंह के अलावा भोजपुरी के कईगो अउरी दिग्गज नज़र अइहें. ‘पवन सिंह राजपूत’ के निर्देशन रामदेवन, ‘दुश्मन -दोस्त’ के चंद्रसेन सिंह जे ‘धमाल कईला राजा’ के निर्देशन कइले बाड़न, आ फिल्म ‘महिमा लक्ष्मी माई के’ के निर्देशन आलोक सिंह टाईगर करीहें.
तीनों फिलिमन के कहानी अउर स्क्रिप्ट मनोज सिंह टाईगर के लिखल बा. जलाराम प्रोडक्शन के कर्ता-धर्ता रमण नैय्यर के कहना बा कि ऊ भोजपुरी सिनेमा इंडस्ट्री के चाल, चेहरा आ चरित्र तीनों बदलल चाहत बाड़न.
मुहूर्त पर दिनेश लाल यादव निरहुआ, पाखी हेगड़े, तुलिप सिंह, चंद्रसेन सिंह, मनोज टाइगर आ गिरीश शर्मा फोटो में नजर आवत बाड़ें.
(स्रोत – स्पेस क्रिएटिव मीडिया)

robotstxt: allowed

filter: keep


text:
भोजपुरी सुपरस्टार दिनेशलाल यादव निरहुआ प्रेमी बनल बाड़े अपना अगिला फिलिम ‘दुल्हे राजा’ में. एगो कॉलेजिया नवही के भूमिका में बाड़े निरहुआ जे अपना संगे पढ़े वाली अमीर लड़की मधु शर्मा से प्यार करे लागर बाड़े. दुनु के प्यार में अमीरी-गरीबी दीवार बन जात बा आ प्रेमी निरहुआ ओह दीवाल के कइसे पार करत बाड़े, उनुका प्यार के जीत कइसे होखत बा, एकरे कहानी ह ‘दुल्हे राजा’,
मुख्य कलाकारन में सुपर स्टार दिनेशलाल यादव ‘निरहुआ’, मधु शर्मा, बंदिनी मिश्रा, अनुप अरोड़ा, संतोष श्रीवास्तव, श्यामली श्रीवास्तव, सुबोध सेठ, अभय राय, प्रिया पाण्डेय, सी.पी. भट्ट, आलोक यादव, आ राज प्रेमी के नाम शामिल बा.
(प्रशांत निशांत)


text:
रेलगाड़ी
रेलगाड़ी भा ट्रेन (अंगरेजी: Train) परिवहन के साधन हवे जे पटरी पर चले ला आ इंजन के अलावा आपस में कई गो जुड़ल डब्बा के रूप में होला। यात्री ढोवे वाली ट्रेन के पसिंजर गाड़ी आ माल ढोवे वाली के मालगाड़ी कहल जाला। नया जमाना में सिंगल पटरी पर चले वाली रेलगाड़ी भी डिजाइन कइल गइल बाड़ी जिनहन के मोनोरेल कहल जाला। तेज गति से चले वाली रेलगाड़ी सभ के हाई-स्पीड ट्रेन या बुलेट ट्रेन भी कहल जाला।
सुरुआती दौर में, रेलगाड़ी भाप के इंजन से चलें, एकरे बाद डीजल से चले वाली आ इलेक्ट्रिक ट्रेन अब ज्यादा चलन में बाड़ी स। भाप के इंजन से चले वाली गाड़ी अब बहुत कम जगह पर चले लीं आ इनहन के इतिहासी महत्व भा पर्यटन के नजरिया से चलावल जा रहल बा।


text:
झारखंड
झारखंड भारत के 28 राज्यन में से एगो राज्य ह आ एकर राजधानी राँची में बा। ई इलाका पहिले बिहार राज्य के हिस्सा रहल आ 15 नवंबर 2000 में एकरा के अलग राज्य के दर्जा दिहल गइल। पठारी आ पहाड़ी इलाका आ बन संपदा से भरपूर ई क्षेत्र खास तौर से अपना खनिज संसाधन सभ खाती जानल जाला आ एही कारन इहाँ कई गो खनिज आधारित उद्योग भी बाड़ें; एकरा बावजूद बिकास के मामिला में ई राज्य पिछड़ल बाटे।
झारखंड राज्य के कुल रकबा 79,714 वर्ग किलोमीटर बाटे आ ई भारत के पूरबी हिस्सा में पड़े वाला राज्य हवे। एकरे उत्तर में बिहार, पूरुब ओर पच्छिम बंगाल, दक्खिन में उड़ीसा राज्य आ पच्छिम ओर छत्तीसगढ़ आ कुछ सीमा उत्तर प्रदेश के साथे लागे ला। भारत के भौतिक बिभाजन अनुसार ई इलाका पूरबी पठार के हवे जेह में कैमूर श्रेणी से ले के छोटा नागपुर के पठार के इलाका आवे ला। उत्तर के हिस्सा के नदी सभ गंगा थाला के नदी बाड़ीं स आ दक्खिन से उत्तर के ओर बहे लीं जबकि दक्खिनी हिस्सा के अपवाह पूरुब ओर के बा। जलवायु मानसूनी हवे, साल में चार महीना बरखा के होला जे जून से सितंबर ले होला। माटी बहुत उपजाऊँ ना हवे बाकी बनस्पति के मामिला में धनी राज्य हवे।
झारखंड के कुल जनसंख्या, साल 2011 के जनगणना अनुसार, 32,988,134 रहल।[1] इहाँ के काफी सारा लोग आदिवासी समुदाय से हवे आ उद्योग के चलते बाहरी जगह के लोग भी इहाँ के शहर सभ में भारी संख्या में मिले लें। राजधानी राँची, धनबाद आ जमशेदपुर एह राज्य के प्रमुख शहर हवें।
बिसयसूची
इतिहास[संपादन]
झारखंड के इतिहास पत्थर जुग से सुरू होला। एह काल में इहाँ के लोग नुकीला पाथर आ हाथ से चलावे वाली पाथर के कुल्हाड़ी के इस्तेमाल करे जिनहन के सबूत दामोदर घाटी से मिलल बा आ हजारीबाग के बाँदा इलाका अउरी पूरबी सिंहभूमि के बारधा, बारबिल, हिरजिहाती इत्यादि जगह सभ से मिलल बाटे। पत्थर जुग के सभसे अंतिम हिस्सा जेकरा के नवपत्थर काल (नियोलिथिक) कहल जाला, छिन्नी, आरी, चाकू इत्यादि खाती जानल जाला। धियान देवे वाली बात ई बा कि भारत में कुल 12 किसिम के कुल्हाड़ी पावल गइल बा, आ एह में से बारहो किसिम के कुल्हाड़ी झारखंड के छोटानागपुर पठार से मिले लीं।
पाथर जुग के बाद तामा आ काँसा के जुग के संक्रमण काल आइल। एह जमाना के चीज भी झारखंड में मिले ला। मानल जाला कि असुर, बिरजिया आ बिरहोर जनजाति के लोग के पूर्वज तामा गला के ओह से हथियार औजार बनावे के कला जानत रहल। काँसा के एगो प्याला लोहरदग्गा से मिलल बा।
ऋग्वैदिक काल में जवन बड़हन इलाका कीकट प्रदेश कहाय ऊ अथर्ववेद के काल तक कई हिस्सा में बँट गइल आ मगध, पौंड्र, अंग इत्यादि एकर हिस्सा बन गइलेन। वर्तमान झारखंड के इलाका मुख्य रूप से पौंड्र आ अंग (पच्छिमी) वाला इलाका रहल।
ब्रिटिश काल में[संपादन]
झारखंड में ब्रिटिश परभाव के सुरुआत 1765 के बाद भइल, इलाहाबाद के संधि के बाद मुगल बादशाह शाह आलम द्वारा बिहार, बंगाल आ उड़ीसा के दीवानी ईस्ट इंडिया कंपनी के सउँप दिहल गइल। एकरे चलते ओह समय के छोट-छोट राज्य सभ जे एह इलाका में रहलें, कंपनी के परभाव में आ गइलें। कंपनी के योजना बंगाल से बनारस ले छोटा नागपुर हो के नया ब्यापारिक रास्ता सुरू कइल चाहत रहल आ एह इलाका में ढालभूम, पोरहाट आ कोल्हान नियर राज्य रहलें। कंपनी के प्रवेश एह इलाका में सिंहभूम से सुरू भइल, 1766 में कंपनी तय कइलस कि अगर सिंहभूम के राजा लोग कंपनी के अधीन हो जायँ आ टैक्स देवें तब उनहन लोग के खिलाफ सैनिक कार्रवाई ना कइल जाई। सिंहभूम के राजा लोग माने से इनकार क दिहल आ 1767 में फर्ग्युसन के अगुआई में ब्रिटिश सेना एह इलाका पर हमला कइलस।
बिहार (जेह में ओह समय इहो इलाका आवे) के बिद्रोही जमींदार सभ खाती छोटा नागपुर पठार के इलाका शरण के जगह के रूप में, जब इनहन लोग से टैक्स वसूली करे के होखे लोग भाग के जंगल में छिप जाय। एकरे अलावा तत्कालीन बिहार के पच्छिमी सीमा के मराठा राजा लोग से भी खतरा रहल। एह सभ से निपटे खाती कंपनी पलामू के किला पर आपन अधिकार कइलस आ एह इलाका में कंपनी के शासन के मजबूती मिलल।
सभके बावजूद, एह इलाका के भूगोल आ जनजाति लोग के आबादी के संस्कृति पूरा तरीका से कब्बो कंपनी शासन के अधीनता ना स्वीकार कइलेन आ जमींदारन आ कंपनी के खिलाफ कई गो बिद्रोह आ आंदोलन भइलें। एह बिद्रोह सभ में चुआर बिद्रोह, तिलका माँझी आंदोलन, पहड़िया बिद्रोह, मुंडा बिद्रोह प्रमुख रहलें। तिलका माँझी के 1785 में भागलपुर में फाँसी दिहल गइल।
1857 के बिद्रोह के परभाव भी पलामू, सिंहभूम आ संथाल परगना में पड़ल। 1858 में कंपनी शासन के अंत के बाद ब्रिटिश राज के दौरान भी कई गो बिद्रोह भइल जेह में बिरसा मुंडा बिद्रोह, आ टाना भगत आंदोलन के प्रमुख गिनावल जा सके ला।
आजादी के बाद[संपादन]
अलगा राज्य के रूप में[संपादन]
प्रशासनिक बिभाजन[संपादन]
जब झारखंड राज्य बनल तब एह में बिहार से अलगा भइल 18 जिला रहलें। कुछ जिला सभ के सीमा में बदलाव कइल गइल आ नाया 6 गो जिला बनावल गइलें। एह नया जिला सभ के नाँव बा लातेहार, सरायकेला खरसाँवा, जामताड़ा, साहेबगंज, खूँटी आ रामगढ़। वर्तमान समय में झारखंड में कुल 5 गो प्रमंडल (डिवीजन) आ 24 गो जिला बाड़ें। झारखंड के जिला सभ के बारे में एगो रोचक बात ई बा कि एकरे दू गो जिला लोहरदग्गा आ खूँटी के अलावा बाकी सगरी जिला अगल-बगल के राज्य सभ के साथ सीमा बनावे लें।[2]
प्रमंडल आ जिला[संपादन]
ऊपर दिहल गइल प्रशासनिक बिभाजन में, प्रमंडल के जिम्मेदार अधिकारी के आयुक्त (कमिश्नर) कहल जाला जे लोग अपना जिला सभ के अधीकारी सभ के बीचा में कोओर्डिनेशन के काम करे ला, हालाँकि, रोज-रोज के कामकाज में इनहन लोग के कौनों हस्तक्षेप ना रहे ला। जिला स्तर पर उपआयुक्त लोग होला, इहे उपआयुक्त लोग जब रेवेन्यू के काम करे ला तब कलेक्टर कहाला आ कानून-बेवस्था के काम देखे ला तब जिला मजिस्ट्रेट कहाला। आम जनता सीधे एह लोग के डीएम के रूप में जाने ले।
जिला के नीचे के प्रशासनिक खंड अनुमंडल होलें। झारखंड में वर्तमान (2018) में कुल 37 गो अनुमंडल बाड़ें। अनुमंडल के अलावा पुलिस के कामकाज खाती सर्किल आ बिकास के काम खाती प्रखंड (ब्लॉक) में बिभाजन कइल गइल बा। स्थानीय स्वशासन के इकाई ग्राम पंचायत होखे लीं। आमतौर पर लगभग 5000 जनसंख्या पर एगो ग्राम पंचायत के गठन कइल गइल बा।
संदर्भ[संपादन]
- ↑ 1.0 1.1 "Jharkhand Profile 2011 Census" (PDF). Registrar General & Census Commissioner, India. पहुँचतिथी 13 फरवरी 2017.
- ↑ "Districts of Jharkhand". www.jharkhand.gov.in. Government of Jharkhan. पहुँचतिथी 4 February 2017.
बाहरी कड़ी[संपादन]
सरकार
सामान्य जानकारी
- Jharkhand Encyclopædia Britannica entry
- Jharkhand at DMOZ
- ओपन स्ट्रीट मैप पर झारखंड से सम्बंधित भूगोलीय जानकारी मौजूद बाटे।


text:
- धूलिका पर्व:- चइत मास के कृष्ण पक्ष प्रतिपदा के होली के बाद ई पर्व मनावल जाला। एह दिन होलिका दहन की अवशिष्ट राख के सब लोग श्रद्धापूर्वक कपारे प लगावेलन।
- बासोड़ा:- ई तिउहार होली के एक हफ्ता बाद चइत मास के कृष्ण पक्ष में सोमवार या गुरुवार के मनावल जाला आ शीतला माता के पूजा कइल जाला। बासोड़ा में भोजन एक दिन पहिलहीं बनाके रख दिहल जाला आ बासोड़ा वाले दिन ऊहे भोजन कइल जाला।
- नवरात्र:- ई चइत मास के शुक्ल पक्ष प्रतिपदा से लेकर रामनवमी तक (9 दिन) नवरात्र के रूप में मनावल जाला।
- रामनवमी:- श्री राम के प्रादुर्भाव चइत शुक्ल नवमी के संभव भइल रहे, एही से एह तिथि के रामनवमी के नांव से जानल जाला। ‘राम जी लिहले जनमवां हो रामा, चइत महीनवां।’ ई चइती कंठ-कंठ में बसल बा।
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
आम के बउर आ गुरचरा नीयन चइत - परिचय दास
भारतीय परंपरा में पहिलका मास ह चइत। भारतीय बरिस के अंत बसंत में, आरंभो बसंत में। अंत फागुन में, आरंभ चइत में। प्रकृति में परिवर्तन के देखते-देखत भारतीय वर्ष के अंत आ आरंभ। चइत में दिन आ रात; दूनों सोहावन हो जालें। सरसों में फूल, आम में बउर। अद्भुत राग-रंग। बिरिछ-बिरिछ में नव पल्लव, प्रकृति में हरियरी , पेड़न में नयकी पतई। कोइलि के बांसुरी। चइत यानी चित्रा नछत्तर से निकरल। चित्रमय प्रकृति। चइत सुकुल प्रतिपदा से वर्ष के आरंभ कइला के ईगो वैज्ञानिक आधार हवे। इंगलैंड के ग्रीनविच नाँव के जगह से तिथि बदलला के व्यवस्था 12 बजे रात से हवे, वो समय भारत में सबेरे के 5:30 बज रहल होला। हमनी के भारत में रात के अन्हियार में नववर्ष क स्वागत न होला बलुक भारतीय परंपरा के नववर्ष सूरज के पहिलकी किरिन के स्वागत क के मनावल जाला।
चइत में अनुराग हवे, कहीं-कहीं बिरह हवे। राम के जनम के सोहर हवे। सोहर सोहावन हवे। सुगंधित महीना। सगरो फल-फूल के खूबसूरत गंध। मन में आलोड़न। कसक। नव संवत्सर। सब कुछ नया-नया।
एही समय चइती के बहार रहेला। ई चइत माह पर केंद्रित लोक-गीत ह। अर्ध-शास्त्रीय गीत विधा में सम्मिलित कइल जाला आ उपशास्त्रीय बंदिश गावल जालीं स। चइत के महीना में गायल जाए वाला एह राग क विषय प्रेम, प्रकृति और होली, राम जनम आदि रहेलन। चइत श्री राम के जन्मो के मास हवे एह से एह गीत के हर पंक्ति के बाद अक्सर रामा यह शब्द लगावल जाला। संगीत के कई गो महफिल खाली चइती, टप्पा और दादरे गावल जालन स। ई अक्सर राग वसंत या मिश्र वसंत में निबद्ध होलन स। चइती, ठुमरी, दादरा, कजरी इत्यादि क गढ़ पूर्वी उत्तर प्रदेश आ मुख्यरूप से बनारस हवे। पहिले खाली एही के समर्पित संगीत समारोह होत रहलन, जे के चइता उत्सव कहल जात रहे। आज ई संस्कृति लुप्त हो रहल हवे, बाकिर चइती के लोकप्रियता संगीत प्रेमियन में बनल हवे। बारहमासे में चइत क महीना गीत-संगीत के मास के रूप में चित्रित कइल गइल हवे।
चइत प्रतिपदा से भारतीय नववर्ष के प्रारंभ के साथे बड़का नवरातो शुरू हो जाला। शक्ति के आराधना के खातिर ई नौ दिन महत्वपूर्ण मानल जालें। एह दौरान घर में जवार या जौ बोवल जालें। हालांकि, कमे लोग ई जानेला कि अइसन काहें कइल जाला। अधिकांश लोग त बिना जनले परंपरा क निर्वाह करत चलि आ रहल हवें। जौ के पूर्ण फसल कहल जाला। वसंत ऋतु क पहिल फसल जौ होले, जेके शक्ति के अर्पित कइल जाला। मान्यता त ई हो हवे कि जौ उगवला से भविष्य से संबंधित कुछ बात के संकेतो मिलेला। यदि जौ तेजी से बढ़ेलन त घर में सुख-समृद्धि तेजी से बढ़े ले। यानी जौ समृद्धि के प्रतीक हवें।
एह समय सुक्खल, वीरान शाखा पर नाजुक कोमल कोंपल आवल शुरू हो जालीं स, यहीं से वसंत ऋतु अपने उत्सव के शबाब पर पहुंचेले।
फागुन आ चइत वसंत के उत्सव क महीना हवें। एही चइत के मध्य में जब प्रकृति अपने सिंगार के सृजन के प्रक्रिया में होले। लाल, पीयर, गुलाबी, नारंगी, नीले, सफेद रंग के फूल खिलेलन। पेड़न पर नया पत्ता आवेलन आ अइसन बुझाला कि पुरहर क पुरहर की सृष्टिये नई-नवेली हो गइल बा। ठीक एही बखत हमनीं के भौतिक दुनियो में नया के आगमन होला। नयका साल क ईहे समय हवे। नया के सृजन क, वंदन, पूजन और संकल्प क जब सृष्टि नया क निर्माण करेले, आह्वान करेले, तब्बे सांसारिक दुनियो नया के तरफ कदम बढ़ावेली। एह दृष्टि से कई गो जगहीं प गुड़ी पड़वा के एह समय मनावल गइला के बहुत गहिर अर्थ हवें। पुरान के बिदा होखला आ नया के स्वागत के संदेश देत ई पर्व ह, प्रकृति क, सूरज क, जीवन, दर्शन और सृजन क। जीवन-चक्र क स्वीकार, सम्मान आ अभिनंदन आ उत्सव ह गुड़ी पड़वा आ चइत।
चइत किसान एके रबी के चक्र के अंत के तौर पर मनावेलन। चइतो में सूर्य के अरघ छठ के दीहल जाला। घर के साफ-सफाई क के सुंदर रंगोली बनावल जालीं स। महाराष्ट्र आ मालवा-निमाड़ आदि में घर के खिड़कियन पर गुड़ी लगवला के विशेष तौर पर शुभ मानल जाला। गुड़ी के राम की लंका विजय के तौर पर आ महाराष्ट्र में छत्रपति शिवाजी के विजय के ध्वजा के तौर पर लगावल जाले। लमहर डंडी पर गहिर हरियर या फिर पीयर रंग के नई साड़ी लगाके ओप्पर छोट लोटा या फिर गिलास सजावल जाले। ओप्पर काजर से आंख, नाक, मुंह बनावल जाला आ ओके फूल-हार से सजाके ओकर अरचना कइल जाला। घरन में श्रीखंड आ पूरनपोळी बनावल जाले। आरोग्य की दृष्टि से नीम के टटका पतइन क सेवन कइल जाला। एह तरह नयका साल के शुरुआत वसंत के उत्सव के साथे सुख, समृद्धि आ आरोग्य के संकल्प के साथ कइल जाला।
चइत महिन्ना में भारत में ई देखि लीहल जाव कि प्रमुख कवन तेवहार होलें:
चइती गीतों क मूल स्रोत लोक संगीते ह, किन्तु स्वर, लय आ ताल के कुछ विशेषता के कारन उपशास्त्रीय संगीत के मंचो पर बेहद लोकप्रिय ह। एह गीतन के वर्ण्य विषय में सिंगार रस के संयोग आ वियोग, दूनो पक्ष प्रमुख होलें। अनेक चइती गीतन में भक्ति रस के प्रधानता होला। चैत्र मास की नवमी तिथि के राम-जन्म क पर्व मनावल जाला। एह गीतन के जब महिला या पुरुष एकल रूप में गावेलन त इके 'चइती' कहल जाला, बाकिर जब समूह या दल बना कर गावल जाला त एके 'चैता' कहल जाला। एह गायकी क एक अवरू प्रकार हवे जे के 'घाटो' कहल जाला। 'घाटो' क धुन 'चइती' से तनी भिन्न हो जाले। एकर उठान बहुत ऊँच होले आ खाली मरद लोगे एके समूह में गावेलन। कब्बों -कब्बों गायकन के दू दल में बाँट के सवाल-जवाब या प्रतियोगिता के रूपे में एह गीतन के प्रस्तुत कइल जाला, जे के ‘चइता दंगल' कहल जाला। चइती गीतन के उपशास्त्रीय स्वरूपो प्रसिद्ध बा। चइती के भाव-भूमि त लोक जीवन से प्रेरित होल आ प्रस्तुति ठुमरी अंग से कइल गइल होला - ‘चइत मासे चुनरी रंगइबे हो रामा।’
लोक कला पहले उपजलीं, परम्परागत रूप में उनकर क्रमिक विकास भइल आ अपन उच्चतम गुणवत्ता के कारन ई शास्त्रीय रूप में ढल गइलीं। चइती गीतन के लोक-रंजक-स्वरूप आ स्वर आ ताल पक्ष के चुम्बकीय गुण के कारने उपशास्त्रीय संगीत में एके स्थान मिलल। लोक परम्परा में चइती 14 मात्रा के चाँचर ताल में गावल जाले, जेकरे बीच-बीच में कहरवा ताल क प्रयोग होला। गीतन के प्रचलित धुनों के जब सांगीतिक विश्लेषण कइल जाला तऽ हमनी के मालूम होला कि दूनो तालन के मात्रा में समानता के कारने चइत गीत लोक आ उपशास्त्रीय, दूनों स्वरूपन में लोकप्रिय बे। भारतीय फिल्मन में चइती धुन क प्रयोग त कई गीतन में कइल गइल बा बाकिर धुन के साथ-साथ रितु के अनुकूल साहित्य क प्रयोग कुछ गिनल चुनल फिल्मी गीतन में मिलेला। 1963 में प्रेमचन्द के बहुचर्चित उपन्यास ‘गोदान’ पर एही नांव से फिल्म बनल रहे। एह फिलिम के संगीतकार विश्वविख्यात सितार वादक पण्डित रविशंकर रहलीं, जे फिलिम के गीतन के पूर्वी भारत के लोकधुनन में निबद्ध कइले रहे। लोकगीतों के विशेषज्ञ गीतकार अनजान फिल्म के कथानक, परिवेश आ चरित्रों के अनुरूप गीतन के रचना कइले रहीं। एही गीतन में एगो चइती गीतो रहल, जेके मुकेश के स्वर में रिकार्ड कइल गइल रहे। गीत के बोल ह- ‘हिया जरत रहत दिन रैन हो रामा…’।
सरहुल उरांव जाति क जातीय नृत्य हवे। एह नृत्य क आयोजन चइत मास के पुनवासी के रात के समय कइल जाला। ई नृत्य एक प्रकार से प्रकृति क पूजा क आदिम स्वरूप ह। जनजाति लोगन क ई विश्वास ह कि साल बिरिछ के समूह में, जे के इहाँ 'सरना' कहल जाला, ओम्मे महादेव निवास करेलन। जनजाति लोगन क बैगा सरना बिरिछ के पूजा करेला। उहाँ गगरी में जल रखके सरना के फूल से पानी छिरकल जाला। एही समय सरहुल नृत्य प्रारम्भ कइल जाला। सरहुल नृत्य के प्रारंभिक गीतन में धर्म प्रवणता आ देवता की स्तुति होले बाकिर जइसे-जइसे रात गहरात जाले, ओकरे साथे नाच-संगीत मादक होखे लागेला। ई नाच प्रकृति के पूजा क एगो बहुते आदिम रूप हवे।
चइत मास अपना स्वरूप में उत्सवधर्मी, ललित आ विविधवर्नी बा। कहीं निकर जाईं, सांझी के बेरा सीवाने में तऽ कवनो सुगंध के झकोरा से रउरा मन तृप्त हो जाई। आम के बउर, आम के टिकोरा, आम के गुरचरा।
---------------------------------------------------
नाम: परिचय दास
जन्म: रामपुर, देवल आश्रम, मऊ नाथ भंजन, उत्तर प्रदेश
भोजपुरी, मैथिली और हिन्दी मे लेखन
20 से अधिक पुस्तकें
कविता,निबंध,आलोचना आदि मे गहन हस्तक्षेप
द्विवागीश सम्मान,श्याम नारायण पांडेय सम्मान आदि 7 सम्मान
'इंद्रप्रस्थ भारती' [हिन्दी] तथा ' परिछन' [मैथिली-भोजपुरी ] पत्रिका का संपादन
मैथिली-भोजपुरी अकादेमी, दिल्ली तथा
हिन्दी अकादेमी, दिल्ली के सचिव रह चुके हैं.
संपर्क:-
76, दिन अपार्टमेंट्स , सेक्टर -4, द्वारका ,नई दिल्ली-110078
मोबाइल-09968269237
e.mail- parichaydass@rediffmail.com
अंक - 76 (19 अप्रैल 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
नन्हीं–सी गुड़िया के गोदिया उठवलैं लोरिया सुनाय नैन निदिया बलवलैं अँगले में झरैला दुलार हो बाबा मोर आवैं बखरिया॥ नेहिया की छँहियाँ में गु...
-
सबही बतावत नीमन हाल अबहीं मनाईं नवका साल॥ पिछिली बात भइल पुरानी गलती सही सभ नादानी बिन चारा के पड़ल जाल ॥ अबहीं मनाईं......... बड़ बडुवन के ...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...


text:
पिछला दिने भोजपुरी मेगा स्टार आ गायक मनोज तिवारी हाजीपुर में उद्यमी विहार के एगो कई तल्ला वाला इंडस्ट्रियल पार्क के शिलान्यास कइलन. हाजीपुर के कुआरी में हजारों लोग का मौजूदगी में मशहूर बिल्डर ‘वास्तु विहार’ के तर्ज पर ओकरे औद्योगिक इकाई ‘उद्यम विहार’ का तरफ से हाजीपुर के लोगन के ई नायाब तोहफा दिहल गइल.
एह मौका पर उद्यम विहार के सीएमडी विनय तिवारी कहलन कि एक साल में ई भवन बन जाई आ तब एहमें दू सौ लघु उद्यम लगावल जाई जवना के बुकिंग शुरु हो गइल बा. बिजली के चौबीस घंटा सप्लाई खातिर तीन मेगावाट के कैप्टीव पावर प्लांटो लगावल जाई. बाद में अइसने पार्क राज्य के बाकिओ शहर में बनावे के योजना बा.
शिलान्यास कइला क बाद मनोज तिवारी उमेद जतवलें कि आवे वाला दिन में बिहार क लोग पंजाब के टिकट कटावल भुला जाई. अइसनका योजना निश्चिते बिहार के बेरोजगारी खतम करे में सार्थक साबित होखी. समारोह में आइल भाजपा के प्रदेश महामंत्री मिथिलेश तिवारी कहलन कि उद्यम विहार के ई प्रयास अनूठा साबित होखी.
एह मौका पर मनोज तिवारी अपना गवनई से लोगन के जम के मनोरंजनो कइलें. उनुकर साथ देत रहली महुआ टीवी क लोकप्रिय गायिका सुरभि.
(शशिकांत सिंह रंजन सिन्हा के रपट)


text:
शोपियां में पांच गो आतंकवादी मरइले, एक दर्जन ढेलामार घवाहिल
श्रीनगर 04 अगस्त (वार्ता). जम्मू-कश्मीर के शोपियां जिला में शुक का देर रात से जारी तलाशी अभियान का दौरान सुरक्षाबल आ आतंकवादियन के मुठभेड़ में पांच गो आतंकवादी मरइलें आ अभियान के बाधा चहुँपावे वाला एक दर्जन ढेलाबाज घवाहिल हो गइलें.
रक्षा मंत्रालय के प्रवक्ता कर्नल राजेश कालिया आजु शनिचर के यूनीवार्ता के बतवलें कि आतंकवादियन के लुकइला के खुफिया खबर पर सेना, जम्मू-कश्मीर पुलिस के विशेष अभियान समूह आ केन्द्रीय रिजर्व पुलिस बल शोपियां जिला के किलोरा गांव में काल्हु देर रात एगो साझा अभियान शुरु कइलें.
गांव के लोग एह अभियान के बाधा चहुँपावे ला विरोध करे आ ढेलाबाजी में लाग गइलें. मजबूरन तब सुरक्षा बल एहू लोग पर आंसू गैस के गोला आ पैलेट गन के इस्तेमाल कइलें जवना से एक दर्जन ढेलाबाज घवाहिल हो गइल बाड़े सँ.
तलाशी अभियान दल पर आतंकवादियन का तरफ से अंधाधुंध गोलीबारी होखे लागल त सुरक्षो बल जवाबी कार्रवाई कइलसि आ पाँच गो आतंकियन के मार गिरवलें.
मराइल आतंकवादियन का लगे से ढेरहन हथियार बरामद भइल बा.


text:
विकिपीडिया:नीति अउरी दिसानिर्देस
विकिपीडिया नीति अउरी दिसानिर्देस सब समुदाय द्वारा विकिपीडिया संबंधी कामकाज के सबसे नीक तरीका (बेस्ट प्रैक्टिस) बतावे खातिर, सिद्धांत के साफ-साफ समझावे खातिर, बिबाद के निपटारा करे खातिर, आ अन्य दसा में हमनी के मुक्त आ बिस्वसनीय ज्ञानकोश बनावे के लक्ष्य हासिल करे के ओर आगे बढ़े खातिर बनावल गइल हवें। संपादन शुरू करे से पहिले कौनों नीति या दिसानिर्देस पढ़े के जरूरत ना बाटे। पंचशील में ज्यादातर दसा में लागू होखे वाला सिद्धांत सभ के समझावल गइल बा।
हालाँकि, आमतौर पर विकिपीडिया के बहुत कड़ा नियम-कानून ना हवे, विकिपीडिया के नीति अउरी दिसानिर्देस पन्ना सब एकर सिद्धांत आ कामकाज के सबसे नीक तरीका बतावे लें। नीति सब अइसन मानक हईं जिनहन के पालन आम दसा में हर प्रयोगकर्ता के करे के चाहीं आ दिसानिर्देस सब अलग-अलग दसा में कामकाज के सभसे नीक तरीका बतावे लीं। नीति आ दिसानिर्देस सभ के लागू करे आ पालन करे में हमेशा तर्क आ सहज बुद्धि के इस्तमाल करे के चाहीं।
एह पन्ना पर बतावल गइल नीति, सगरी नीति, दिसानिर्देस आ अन्य अइसन पन्ना सभ के ब्यवस्था (संगठन या ऑरगेनाइजेशन), जीवन-चक्र, रखरखाव, आ पालन से संबंधित समुदाय के मानक सभ के बर्णन बाटे।
बिसयसूची
नीति आ दिसानिर्देस के मूल[संपादन]
विकिपीडिया के संचालन एक ठो गैर-लाभकारी-संस्था विकिमीडिया फाउंडेशन द्वारा होला आ एही के लगे कुछ कानूनी अधिकार सुरक्षित बाटे - एकरे नीति सभ के लिस्ट खातिर विकिमीडिया फाउंडेशन के नीति पन्ना देखल जा सके ला। एकरे अलावा, विकिपीडिया के संस्थापक जिमी वेल्स के भूमिका देखल जा सकेला। अन्य दसा में, विकिपीडिया एक ठो खुद-शासित (सेल्फ-गवर्निंग) प्रोजेक्ट बाटे जे अपने प्रयोगकर्ता मंडली द्वारा चलावल जा रहल बा। नीति आ दिसानिर्देस सब, प्रयोगकर्ता लोग के आम सहमति के प्रकटीकरण हवें आ कुछ दसा में भोजपुरी विकिपीडिया नियर छोट विकिपीडिया पर ई नीति आ दिसानिर्देस बड़ विकिपीडिया सब, जइसे कि अंग्रेजी विकिपीडिया, के अनुभव से सीख ले के उहाँ के नीति सभ के अनुसरण में बनावल गइल हवें।
नीति आ दिसानिर्देस सब के भूमिका[संपादन]
नीति सब संपादक मंडली में ब्यापक रूप से स्वीकार्य बाड़ी आ अइसन मानक (स्टैंडर्ड) के बर्णन करे ली जिनहन के सगरी संपादक लोग द्वारा आमतौर पर पालन होखे के चाहीं। सगरी नीति सभ विकिपीडिया:नीति अउरी दिसानिर्देस सभ के लिस्ट आ श्रेणी:विकिपीडिया नीति में बाड़ी। संछेप में इनहन के बिबरण देखे खातिर नीति सभ के लिस्ट भी देखल जाय।
दिसानिर्देस कामकाज के सभसे नीक तरीका (बेस्ट प्रैक्टिस) बतावे लें आ आम सहमती के ऊपर आधारित बाड़ें। संपादक लोग के इनहन के पालन करे के चाहीं आ इनहन के पालन में सहज बुद्धि के प्रयोग करे के चाहीं, कभी-कभार इनहन के अपवाद भी घटित हो सके ला। दिसानिर्देस पन्ना विकिपीडिया:नीति अउरी दिसानिर्देस सभ के लिस्ट आ श्रेणी:विकिपीडिया दिसानिर्देस में मिल जइहें। संछेप में इनहन के बिबरण खातिर देखल जाय दिसानिर्देस सभ के लिस्ट।
निबंध केहू अनुभवी संपादक या संपादक लोग के राय या या नीति के ओ लोग समझ से मतलब बतावे वाला पन्ना हवें। इनहन पर आम सहमति ना होखे इहो हो सकेला। ई पूरा विकिपीडिया समुदाय के राय के प्रतिनिधित्व ना करे लें आ बिना कौनों परमीशन के लिखल जा सके लें आ केहू अन्य संपादक द्वारा संपादित कइल जा सके लें। अइसन निबंध जिनहन खातिर लेखक के आग्रह होखे कि लेखक के अलावा अउरी केहू न संपादित करे या जवन आम सहमति आ परंपरा के साथ कुछ बिरोध रखत होखें, प्रयोगकर्ता नाँवस्थान पर रखे के चाहीं।
अन्य प्रबंधन संबंधी पन्ना जे विकिपीडिया: नाँवस्थान में रखल गइल बाड़ें, इनहन में शामिल बा:
- प्रक्रिया पन्ना, जे नीति आ दिसानिर्देस के उपयोग करे के तरीका बतावे लें (उदाहरण खातिर, विकिपीडिया:हटावे खातिर लेख),
- विकिप्रोजेक्ट पन्ना, जिनहन में अन्य संपादक लोग द्वारा लिखल सलाह ओह बिसय से जुड़ल लेख बनावे खातिर लिखल होखे,
- कइसे-करीं या मदद पन्ना (जेवन मदद नाँवस्थान में भी बाड़ें), तमाम तरह के टेक्नीकल जानकारी देलें,
- जानकारी पन्ना, जवन आमतौर पर तथ्य के जानकारी देलें,
- सप्लीमेंट पन्ना जे नीति नियम के बिस्तार से समझावे खातिर सप्लीमेंट (पूरक) पन्ना हवें, आ
- समुदाय चर्चा पन्ना आ सूचनापट जिनहन के प्रयोग संपादक लोग आपस में संबाद खातिर करे ला।
ई अन्य पन्ना सभ नीति भा दिसानिर्देस ना हवें, लेकिन इनहन में विकिपीडिया के समझ बढ़ावे खातिर महत्वपूर्ण जानकारी हो सकत बाटे।
अँगेजल[संपादन]
सहज बुद्धि के इस्तमाल से नीति सभ के ब्याख्या करीं आ इनहन के लागू करे करवावे में एही बिबेक के परिचय देईं; नियम सभ के कुछ अपबाद भी हो सकेला। एकरे उलटा, अइसन लोग जे नियम के मूल भावना के उल्लंघन करत पावल जाई उनहन लोग पर कार्रवाई होखी, भले तकनीकी रूप से नियम के उल्लंघन न भइल होखे।
कौनों नीति नियम या दिसानिर्देस सभसे नीक आचरण बेहवार बाटे की ना, एह बात के निर्णय विकिपीडियन समाज के लोग के आम सहमती से होखी। एकरे अलावा, तटस्थता के उल्लंघन, सत्यापन जोग बात के अलावा कुछ लिखल आ विकिपीडिया के कौनों किसिम के परचार इत्यादि के माध्यम बनावल कौनों भी दसा में स्वीकार ना होखी, काहें की ई विकिपीडिया के मूल भावना हवें आ इहाँ लिखल नीति नियम सभसे पहिले से परंपरा द्वारा स्थापित बाड़ें।
कई बेर कौनों नीति या दिशानिर्देस के जिकिर करत समय उहाँ के शॉर्टकट वाला नाँव लिख के इशारा कइल जा सकत बाटे; धियान रहे की कौनों शॉर्टकट खुदे नीति ना हवे।
एन्फोर्समेंट (लागू कइल)[संपादन]
विकिपीडिया पर एन्फोर्समेंट (नीति नियम लागू कइल) बाकी सामाजिक आपसदारी के बेहवार नियर बाटे। अगर कौनों संपादक समाज के स्थापित अच्छा पैमाना सभ के उल्लंघन करत होखे तब केहू अन्य सदस्य संपादक ओह ब्यक्ति के नीति आ दिसनिर्देश के पालन करे खातिर कह सकत बा। बड़हन आ सीरियस उलंघन या लगातार उलंघन पर विकिपीडिया के प्रबंधक लोग नीति लागू करवावे खातिर एक्शन ले सकत बा। कहले क मतलब ई बा की हर विकिपीडिया संपादक एह पर एह नीति नियम सभ के लागू करवावे के जिम्मेवारी बाटे आ इनहन के उल्लंघन (ना मानल) कौनों दसा में स्वीकार ना हो सकेला। हँऽ बाकी सदस्य लोग के एह बात खातिर सहमत जरूर करावल जा सके ला की कौनों बिसेस कारण से कौनों नीति के अपबाद के रूप में काम के जरूरत बा।
अइसन केस में, जहाँ केहू जानबूझ के आ लगातार नीति सभ के ना मान रहल होखे आ इनहन के उल्लंघन में संपादन कर रहल होखे, ओह लोग के कुछ समय खातिर या अनिश्चित काल खातिर संपादन करे से प्रबंधक द्वारा रोकल जा सकत बा या लगातार विकिपीडिया खातिर समस्या बन चुकल लोग के समुदाय द्वारा आपसी सहमती से प्रतिबंधित कइल जा सकत बाटे।
अउरी पढ़े खातिर[संपादन]
- मिशन स्टेटमेंट - विकिमीडिया फाउंडेशन (अंगरेजी में)
- विकिमीडिया मूल्य - विकिमीडिया फाउंडेशन के छह गो मूल्य। (अंगरेजी में)
- विकिमीडिया आधारभूत सिद्धांत - अइसन सिद्धांत जे हर विकिमीडिया प्रोजेक्ट द्वारा स्वीकार कइल जाला। (अंगरेजी में)


text:
पीर से पीर कि पीर के पीर कि पीरे पीर बना देले आ तब पीर खातिर पीर सहाउर हो जाले? अब एह पीर के रीत से पिरितिया बनल कि पिरितिया में पीर के रीत बन गइल बा? संस्कृत के प्रीत बिगड़त बिगड़त कब पिरित हो गइल आ एह पिरितिया के संबंध पीर से अस जुड़ल कि अलग कइल मुश्किल हो गइल. पिरितिया के पीर ऊ जाने जे कबो पिरित कइले होखे, पिरित में पड़ल होखे. ना त बाँझ का जनीहें प्रसवति के पीड़ा?
पीड़ा के बिगड़ल रूप पीर हवे आ पँहुचल संत महत्मो के पीर कहल जाला. जे पीर हो गइल ओकरा दुनिया के पीर से सहाउर बनही के पड़ी ना त ऊ दोसरा के पीर कइसे हर पाई. हरे वाला के निवारक भा उद्धारक कहल जा सकेला बाकिर हर चलावे वाला त हरवाहे बनि के रहि जाला. अलग बाति बा कि अब ट्रैक्टर आ कंबाइन का जमाना में हरवाही त कब के बिला गइल बा. गइल जमाना जब दुआर पर बान्हल बैलन के जोड़ी से मालिक के औकात झलकत रहे आ देखे आ देखावे के कवनो मौका छोड़ल ना जात रहे. समधी बन्हन खोलाई में बैले खोल ले जाए पर अड़ जासु. अब बैल रह स भा ना बन्हन खोलाई के परंपरा अबहियो जिन्दा बा बाकिर बकरी के माई कहिया ले खरजिउतिया भूखी? आजु ना त काल्हु बाकी परंपरन का तरह एहु परंपरा के जाहीं क बा. काहे कि ना त अब आंगन रहि गइल बा ना अंगना में छवावे वाला माड़ो.
माड़ो जे ना समुझत होखे से जान लेव कि मण्डप के एगो रूप ह माड़ो. हर मण्डप के माड़ो ना कहल जाव. माड़ो भा मड़वा ओह मण्डप के कहल जाला जवन शादी करावे खातिर घर का आंगन में छावल जात रहे आ अबहियों छवाला. अलग बाति बा कि अब अंगना का बदले घर का छत पर भा कवनो उत्सव भवन का भीतर. खैर बात कहाँ से कहाँ चलि आइल. शुरू कइले रहीं पीर आ पीर से त ओही पीर पर लवटल जाव.
पीर के पीर के जाने ला? पीर अपना हिरदा में कतना पीर समवले रहेला से के देखे जानेला? पीर पेरइलो में होखेला. ऊँख पेरइला से रस निकलेला, आदमी पेराला त आँखि से लोर निकलेला. बाकिर कुछ लोग अइसनो पेराला कि ऊ लोरो ना बहा सके आ एह पीर के सहि के पीरो ना बन पावे. अइसने पीर राजगो का लगे बा जे जदयू से मिलल पीर सहे ला मजबूर बा. बाकिर राजग कबो पीर ना बनि सके. काहे कि पीर बने खातिर जिनिगी के जिम्मेवारी से उपर उठे के पड़ेला.
पीर का लगे ना त अपना के ढोवे के जिम्मेवारी होला ना अपना परिवार के. ऊ त सब कुछ दोसरा पर छोड़ के निश्चिंत हो जाला आ खुद पीर बनि जाला. ओकर पिरित कवनो दोसरा जीव से ना लाग के सगरी जीव के जीवन देबे वाला से लाग जाला आ तबहिये ऊ पीर कहल जाला. ना त कतने राँझा कतने महिवाल पीर बन गइल रहते. बाकिर अपना पिरितिया के पीर ना झेल पवला का चलते ऊ राँझा महिवाल जस मजनूं बनि गइलें. तबहियो अतना त देखाइए दिहलन कि पीर आ पिरित के जोड़ बहुते मजगर होला.


text:
सतना, मध्यप्रदेश. ‘भोजपुरी दिल प राज करेवाली भाषा ह I इ दुनिया के बहुत बड़ हिस्सा में आपन जगह बना चुकल बिया आ लगातार एकर बिकास आ प्रसार होत जा रहल बा I’ बतौर मुख्य अतिथि इ बात रानी दुर्गावती विश्वविद्यालय के कुलपति प्रोफेसर कपिलदेव मिश्र जी सतना भोजपुरी समाज द्वारा १० दिसंबर २०१७ के दिन आयोजित सम्मान समारोह में कहनी. सतना माइन्स के वाइस प्रेसिडेंट श्री अशोक सिंह जी के अध्यक्षता में संपन्न एह कार्यक्रम में भोजपुरी समाज सतना के अध्यक्ष शैलेन्द्र उपाध्याय जी अतिथि लोगन के स्वागत कइनी आ भोजपुरी समाज के क्रियाकलाप के बारे में विस्तृत जानकारी प्रस्तुत कइनी I एह अवसर प भोजपुरी समाज के बुजुर्ग लोगन, एन के पाण्डेय, शिवजी सिंह, महंथ सिंह एवं के. एल. यादव आदि के शाल- श्रीफल से सम्मानित कइल गइल I एकरा साथे साथे प्रतिभाशाली
विद्यार्थी लोगन, आदर्श त्रिपाठी, पूजा यादव, सृष्ठि उपाध्याय, अजय सिंह, आकृति सिंह प्रतिक सिंह, पलक उपाध्याय, आदेश मिश्र, अंजलि राय आशुतोष तिवारी आ अंकिता तिवारी के भी सम्मान कइल गइल I प्रमोद शर्मा जी के मेलोडी आस्था ग्रुप के द्वारा भोजपुरी गीतन के म नमोहक प्रस्तुति भइल. कार्यक्रम के आयोजन में विकास पाण्डेय, वीरेन्द्र तिवारी, शैलेन्द्र उपाध्याय, ओ पी. अस्थाना, संजय सिंह, संजय यादव जी के प्रमुख योगदान रहल. कार्क्रम के सफल संचालन स्मृति तिवारी आ आभार प्रदर्शन डॉ. हरेश्वर राय द्वारा कइल गइल. कार्यक्रम में टीएम सिंह , शशि सिंह, मदन सिंह, धनञ्जय सिंह, रजनीकांत सिंह, सरिता तिवारी, पुष्प उपाध्याय, पूनम पाण्डेय, सीमा सिंह, निधा सिंह, डॉ. बिनोद रस्तोगी आ डॉ. नवीन कुमार के उपस्थिति उल्लेखनीय रहल.
Home होम Trending Now भोजपुरी दिल प राज करेवाली भाषा ह – प्रोफेसर कपिलदेव मिश्र


text:
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी रहनी औरी बावरी पंथ कऽ भुरकुड़ा, गाजीपुर शाखा कऽ नौवाँ संत रहलीं जिंहा के गुरू के नाँव गुलाल साहब रहल। बावरी पंथ निरगुन साधना कऽ एगो पाँच सौ साल पुरान परम्परा हऽ जेवना के अनुयायी पूरबी उत्तर प्रदेश के गाजीपुर और बलिया जिला में पावल जालें। इँहा का एगो बरियार संत रहनी जे देखावे-सुनावे फेरा में रहे वाला रहनी। उँहा के ए बात माने वाला रहनी कि जे भगवान के भजन ना करेला ऊ कालरुप होला-
“भीखा जेहि तन राम भजन नहिं कालरूप तेहि मानी।” जिन
जिनगी क जतरा
भीखा साहब जी कऽ जनम आजमगढ़ (उत्तर प्रदेश) जिला क खानपुर बोहना गाँव में विक्रमी संवत 1770 में एगो चौबे ब्राह्मण परिवार में भईल रहे। इंहा के माई (माता) एगो घरहू मेहरारु (गृहणी) औरी बाबूजी (पिता) पूजा-पाठ करावे वाला एगो पंडी जी रहनी। बचपन में माई-बाबूजी इँहा के नाँव भीखानंद चौबे रखनी। जनेव (उपनयन संस्कार) भईला के बाद इँहा के पाठशाला में घर के रेवाज नियर कुछ समय खाती पढाई भईल। लेकिन इँहा के मन घरबारी पढाई-लिखाई औरी काम-काज में लागे। मन के थाह ना लागत रहे लेकिन साधु-संतन के सेवा औरी संगत नीक लागे। उमिर बढला के सङगे-सङगे इँहा के मन धीरे-धीरे सधुआई की ओर जाए लागल। ई देखि के माई-बाबूजी बारह बरिस के उमिर इँहा के बियाह ठान दिहनी लेकिन भीखानन्द के मन घरई बियाह में ना रहे। ऊ तऽ उपर वाला से बियाह करे खाती बेचैन रहे। भीखानंद के ई घरई बियाह फसरी नियर लागल औरी ऊ चुपचाप घर-दुआर छोड़ि के काशी चलि दिहलें।
कहल जाला कि काशी मंदिर-मंदिर औरी घाट-घाट जाके अपना भीतर लौ खाती बाती खोजे लगलें लेकिन काशी में जेवना चीझ खाती आईल रहलें ना मिलल। मन काशी दे उचटि गईल औरी ऊ एनो-ओने भूलाए-भटके लगलें। भूलात-भटकत ऊ गाजीपुर जिला कऽ सैदपुर भीतरी परगना के अमुआरा गाँव पहुँचलें। ओही गाँव में “कहे गुलाल” गुलाल साहब क एगो पद लोगन गावत सुनलन। ई पद भीखानन्द के भीतर समा गईल औरी ऊ सीधे भरकुड़ा जा के गुलाल साहब चेला ‘भीखा साहब’ हो गईलें। कहल जाला कि गुलाल साहब के देखि के भीखानंद एकदम शान्त हो गईलें औरी उनकरा अईसन लागल कि उनकर सगरी भाग-दौड़ खतम हो गईल औरी उनकरी के रसता मिल गईल। खुदे अपनी सबद में कहलें बाड़ें –
“बीत बारह बरस उपजी रामनाम सों प्रीति।
निपट लागी चटपटी मानों चरिउ पन गये बीति॥”
भीखा के मन में रामनाम कऽ अईसन परेम जागल कि उनकरा ई लागे लागल कि बारह बरिस में ही चारो पन बीत गईल होखे औरी उनकरी सोझा मउत खड़ा बे। ए तरे भीखा गुलाल के हो गईलें औरी गुलाल भीखा के।
भीखा साहब गुलाल साहब से दीक्षा ले के साधना करे लगलीं औरी उँहा के अपना साधना में एतना गहीराई ले अईली की गुलाल साहब के मरला के बाद भीखा साहब गद्दी पर बईठनी। उँहा के साधना के गहीराई ए पंक्ति से मिलत बा -
‘इत उत की अब आसा तजिकै, मिली रहु आतमराम’
एने-ओने के आसरा के छोड़ि के अपना भीतर झाँकला पर भगवान मिलहें; कहीं और से ना। ठीक ओही तरे एहू पंक्ति मे कहे बाड़े-
‘भीखा दीन कहां लगि बरनै, धन्य घरी वह जाम’
ओ घरी के के तरे बात बताईं जब केहू अपना भीतर डूबि के भगवान के खोज लेला।
भीखा साहब के दू गो चेला भईल लो; गोविन्द साहब औरी चतुर्भुजदास। गोविन्द साहब फैजाबाद में आपन गद्दी चलवलें औरी चतुर्भुजदास भुरकुड़ा में रहि के भीखा साहब के परम्परा के आगे बढ़वलें। भीखा साहब विक्रमी संवत 1820 में दुनिया छोड़ि के परम धाम चलि गईलें। उँहा के पीछे चतुर्भुजदास गद्दी पर बईठलें।
भुरकुड़ा में भीखा साहब, गुलाल साहब औरी बुल्ला साहब कऽ समाधि आजो बे औरी विजयदशमी पर मेला लागेला। आजो भीखा साहब के कुछ चेला भुरकुड़ा औरी बलिया बड़ागाँव में बाड़े लेकिन अब भीखा साहब के बावरी परम्परा लगभग खतम होखे के हाल में आ गईल बे।
साहित्यिक जतरा
भीखा साहब के छौ गो रचना बाड़ी सऽ -
- राम कुण्डलिया
- राम सहस्रनाम
- रामसबद
- रामराग
- राम कवित्त
- भगतवच्छावली
उँहा के सगरी रचना भोजपुरी में बाड़ी सऽ जेवना में भगवान से परेम देखावल गईल बा। सङही दुनिया कऽ असारता, मन के भावन के बात उँहा के छंदन के हिस्सा बा।
संदर्भ सूची
- भीखा साहब की बानी और जीवन चरित्र, बेल्वेडियर स्टीम प्रिंटिग वर्क्स, इलाहाबाद 1919
- वर्मा, डा रामकुमार, 2007, हिन्दी साहित्य का आलोचनात्मक इतिहास, राजकमल प्रकाशन, दिल्ली पृष्ठ संख्या 273
- शर्मा, लीलाधार, 2009, भारतीय चरित कोश, राजपाल एण्ड संस पृष्ठ संख्या 573-574
- अयोध्यासिंह उपाध्याय ‘हरिऔध’ रचनावली -2, वाणी प्रकाशन, 2010
- सिन्हा, रवींद्र कुमार, 1994, संत काव्य की सामाजिक प्रासंगिकता, वाणी प्रकाशन
- ओशो, रजनीश, 1979, गुरु प्रता साध की संगत, प्रवचन-1, दिनांक-11मई 1979, रजनीश आश्रम पूना
- वर्मा, डॉ. धीरेंद्र, हिन्दी साहित्य कोश, भाग 2, ज्ञानमण्डल लिमिटेड, वाराणसी (भारतकोश पुस्तकालय) पृष्ठ संख्या: 411
- चतुर्वेदी, परशुराम, उत्तरी भारत की संत परम्परा, संतकाव्य; संतबानी संग्रह, भाग पहिला, बेलवेडियर प्रेस, प्रयाग
------------------------------------------------------------------------------
लेखक परिचय:-
पता: बाराबाँध, बलिया, उत्तर प्रदेश
लेखन: साहित्य (कविता व कहानी) एवं अर्थशास्त्र
संपर्कसूत्र: rajeevupadhyay@live.in
दूरभाष संख्या: 7503628659


text:
बिहार में मुजफ्फरपुर के बालिका गृह से गायब चार लईकिन में एक के बिहार पुलिस के टीम उत्तर प्रदेश से बरामद क लेलस। बालिका गृह के रिकॉर्ड के मुताबिक बरामद भईल लईकी ओ 7 लईकिन में शामिल बिया, जवन कि उहाँ से गायब रहली। पुलिस सूत्र के मुताबिक लईकी उत्तर प्रदेश के राजधानी लखनऊ के एगो बालिका गृह से बरामद भईल बिया। मुजफ्फरपुर बालिका गृह के रिकॉर्ड के मुताबिक कुल…
मुजफ्फरपुर कांड के आड़ में बिहार के बदनाम करे के लागल बाड़़े लोगः नीतीश कुमार
मुजफ्फरपुर के बालिका गृह यौन शोषण कांड के चलते घेराईल बिहार के मुख्यमंत्री नीतीश कुमार राजनीतिक विरोधी अवुरी मीडिया प हमला बोलले। उ कहले कि लोग ए मामला में अनापशनाप बयान देतारे, लोग के खाली बाऊर देखाई देता, नीमन काम नईखे लऊकत। सतत जीविकोपार्जन योजना के शुरुआत करत रविवार के पटना में नीतीश कुमार कहले, “हमनी के विज्ञापन वाला लोग नईखी, लोग अपना योजना के प्रचार दोसरा राज्य में करेले।”…
सुरक्षाबल दू गो आतंकवादियन मरलें, सोपोर में भईल मुठभेड़ में
उत्तर कश्मीर में बारामूला जिला के सोपोर में जुम्मा का दिने सुरक्षा बल आ आतंकवादियन का बीचे चलत मुठभेड़ में दू गो आतंकवादियन के मार गिरावल गइलें। पुलिस के एगो प्रवक्ता बतवलन कि सोपोर का एगो गांव में आतंकवादियन के मौजूदगी के खुफिया जानकारी मिलला प राष्ट्रीय राइफल, जम्मू कश्मीर पुलिस के विशेष अभियान समूह अउऱ केंद्रीय रिजर्व पुलिस बल के जवान साझा तलाशी अभियान चलवलें. सुरक्षा बल जब गांव…
देश के सबसे बड़का बैंक आ सबसे बड़का नेटवर्क मिलवले हाथ
रिलायंस जियो अउर भारतीय स्टेट बैंक अपना ग्राहकन के अगिला दौर के खास डिजिटल बैंकिंग, भुगतान आ वाणिज्यिक सेवा मुहैया करावे खातिर साझेदारी क लिहलें। बियफे का दिने काल्हु जियो का तरफ से एलान भइल बा कि ऊ स्टेट बैंक के ‘योनो’ प्लेटफॉर्म के अपना ‘माय जियो’ ऐप में शामिल कर ली जवना से जियो फोन का साथे अब योनो के सुविधो मिले लागी। ओकर गाहक अब अपना बैंक स्टेट…
दिल्ली में भइल राष्ट्रीय भोजपुरी कवि सम्मेलन के सफल आयोजन
कुछ समय पहिले एगो रिपोर्ट आइल रहे कि भोजपुरी भारत के अइसन भाषा बा जवन सबसे तेजी से आगे बढ़ रहल बा। भोजपुरीभाषी समाज में जागरूक लोग के संख्या में बढ़ोतरी भइल बा, भोजपुरी साहित्य रचे आ पढ़े में लोग के रुचि बढ़ रहल बा। अइसन में जरूरी बा की भोजपुरी साहित्य के ज्यादा से ज्यादा मंच मिले ताकि नवका पौध के भी हौसला बढ़े आ भोजपुरी अपना यात्रा में…
बुलेट ट्रेन के राह में नाया रोड़ा खड़ा क देलस गोदरेज समूह हाईकोर्ट में याचिका दाखिल
बुलेट ट्रेन के राह में किसान, आदिवासी अवुरी गांव के लोग के बाद अब एगो नाया रोड़ा खड़ा हो गइल। देश के मशहूर व्यवसायिक घराना, गोदरेज समूह महाराष्ट्र सरकार के जमीन अधिग्रहण के आदेश के खिलाफ बॉम्बे हाईकोर्ट में याचिका दाखिल क के सरकार के परेशानी बढ़ा देलस। महाराष्ट्र सरकार मार्च महीना में मुंबई के विखरोली इलाका में एगो जमीन के अधिग्रहण खाती जमीन के मालिक गोदरेज समूह के लिखले…
अगिला लोकसभा चुनाव में नीतीश कुमार होईहे बिहार में राजग के चेहरा : संबित पात्रा
भाजपा के राष्ट्रीय प्रवक्ता संबित पात्रा काल्ह कहले कि साल 2019 में होखेवाला लोकसभा चुनाव में मुख्यमंत्री नीतीश कुमार बिहार में राष्ट्रीय जनतांत्रिक गठबंधन (राजग) के चेहरा होईहे जबकि राष्ट्रीय स्तर पर प्रधानमंत्री नरेंद्र मोदी के चेहरा प राजग चुनावी मैदान में उतरी। उ कहले कि देश नरेंद्र मोदी के नेतृत्व में विकास के मार्ग प आगे बढ़ल चाहता। संबित पात्रा पटना में पार्टी के प्रदेश कार्यालय में आयोजित संवाददाता…
दिल्ली के बॉस एलजी कि अरविंद केजरीवाल? आज बताई सुप्रीम कोर्ट
सुप्रीम कोर्ट दिल्ली के उपराज्यपाल के राष्ट्रीय राजधानी के प्रशासनिक मुखिया घोषित करे संबंधी दिल्ली उच्च न्यायालय के अगस्त 2016 के फैसला के खिलाफ अरिवन्द केजरीवाल के नेतृत्व वाला दिल्ली सरकार के अपील पर बुधवार यानी आज महत्वपूर्ण फैसला सुना सकत बा। प्रधान न्यायाधीश दीपक मिश्रा के अध्यक्षता वाला पांच सदस्यीय संविधान पीठ पिछला साल दु नवंबर के इ अपीलन पर सुनवाई शुरू कईले रहे जे छव दिसंबर 2017 के…
तेजप्रताप के नया ड्रामा-घर से दिखवले ‘नो इ़ट्री’ के पर्चा, कहले-नीतीश चाचा,देखल ली
राजद सुप्रीमो लालू प्रसाद यादव के बड़का बेटा तेजप्रताप यादव आज आखिरकार राबड़ी देवी के निवास के गेट प ‘नो एंट्री चाचा नीतीश’ के पोस्ट लगा ही देले। रविवार के ‘नो एंट्री’ वाला बोर्ड लगावे के घोषणा क चुकल तेजप्रताप सोमवार के नो एंट्री वाला पोस्टर संगे कहले कि अब उनुका घर में ‘नीतीश चाचा’ खाती नो एंट्री बा। मालूम रहे कि तेजप्रताप यादव अपना माता-पिता के संगे 10 सर्कुलर…
हालात के जायजा लेवे राजनाथ सिंह विहान से कश्मीर दौरा पर जईहें, अमरनाथ भी जईहें
राज्यपाल शासन लगला के बाद पहिला बेर गृहमंत्री राजनाथ सिंह दु दिन के जम्मू -कश्मीर दौरा पर जईहें। ई यात्रा कल्ह से शुरू होई। गृहमंत्री इ दौरान ईहाँ सुरक्षा के जायजा लिहें। इ दौरा पर गृहमंत्री राज्यपाल शासन में चल रहल राज्य के सुरक्षा स्थिति के समीक्षा भी करिहें। शुक्रवार के ऊ अमरनाथ भी जाईहें। गृह मंत्रालय के एगो अधिकारी के मुताबिक गृहमंत्री, राज्यपाल एनएन वोहरा, प्रशासन आ सुरक्षा एजेंसियन…


text:
शर्महीन शहर येह मामला में कि सड़क पर झपट्टा मारन के संख्या बढ़ गइल बा। कानून के ठेंगा देखावत झपट्टामार माई-बहिन की गले से चेन, मंगलसूत्र आ कान के बाली, झाला, झुमका आये दिन नोचत हवें। सड़क से गुजरत दूसर राहगीर घटना देखत आ, लेकिन लफड़ा में नइखे पड़त। उचक्का लूट के आराम से चलि जात हवें। ‘संवेदनहीन’ घटना! येह मामला में कि आज कवनो ‘प्रिंस’ बोरवेल में गिरल रहित त पूरा देश के संवेदना जागि गइल रहत। लेकिन येह छीनाझपटी में एगो गरीब महतारी के कोख उजड़ गइल। उचक्का की धक्का से गोद की बच्ची नाला में बहि गइल। लेकिन मामूली तलाशी की बाद प्रशासन हाथ खड़ा क दिहलसि, आ उजड़ल कोखवाली एगो महतारी के दिलासा देके अपनी कर्तव्य के इतिश्री क दिहलसि। लूट के येह घटना में एगो बच्ची के जान चलि गइल। लेकिन वाह रे वर्दी! हमदर्दी में खाली लूट के घटना दर्ज भइल। बच्ची के मौत हजम।
पूरा वाकया सुनीं देवरिया जिला की तरकुलवा के संतोष अपनी परिवार के साथ गोरखपुर के तिवारीपुर थाना क्षेत्र के अधियारी बाग में रहेलन। संतोष गाड़ी चलावेलन। ओनकर मेहरारू सरोज अपने नौ महीना के लइकी पलक के गोद में ले के पीसीओ से फोन जात रहलीं। पति कहां हवें, कब अइहें? अइसन चिंता मेहरारुन के फर्ज ही ह। रेलवे लाइन के लगेवाला नाला की बगल में एगो बदमाश ‘बाइकवाला ना’ साइकिल से जात रहे। सरोज की कान के बाली नोचे लागल। येह छीना झपटी में गोद में नौ माह के बच्ची पलक, पलक झपकते नाला में गिर गइल अ बह गइल। मामला पुलिस तक पहुंचल, कोरम पूरा कइल गइल, नाला छानल गइल लेकिन पलक के जिंदा चाहे मुर्दा ना पावल गइल। सरोज अइसन अभागी महतारी हो गइली। जवन जनम देहनी, जीवन देहनी, ममताभरल दुलार देहली लेकिन अपना पलक के ना बचा पवलीं। पलक अ प्रिंस के यथार्थ आंखी के सामने नाचै लागल। प्रिंस के खातिर पूरा देश के संवेदना जागि गइल रहे। सेना, अफसर, मीडिया सब जागल रहे। पल-पल क जानकारी मिलत रहे, लोग आंख फाड़ के देखत रहे, लेकिन पलक के कहानी पलक झपकते समाप्त हो गइल। गरीब के बेटी रहल, नाला में बहि गइल। सरोज नाम की बदनसीब महतारी का अपनी मरल बेटी के लाश भी नसीब ना भइल। ‘सबकी संतति प्यारी होती, सबकी उतनी ही धड़कन। आंसू का मोल बराबर है, धनवान हो चाहे निर्धन।’


text:
– जयंती पांडेय
सरकारी बीवी, बहू, समधिन, समधी लांग लाइफ काम देला लोग, रिटायर हो गइला के बादो. सरकारी होखला के फायदा रिटायर्ड होखला के बादे बुझाला. सरकारी आदमी के अरदवाय बेसी होला, ढेर दिन ले पेंशन खाला. जेतना वेतन ना पावे, ओकरा से बसी पेंशन पा जाला. पराइवेट नोकरी करे वाला आदमी वर्तमान दांव पर लगावेला, भविष्य में धोखा खाऽला. न जवानी में कुछ हाथ लागेला और ना ही बुढ़ापा में हाथ में कुछ रहेला. खा-पीके इंटरवल हो जाला. किस्मत ठीक रहल तऽ रही तो ..’द एण्ड.. भी सुखद हो जाला ना तऽ आखिरी पड़ाव में नरक अईसन जीवन जीये के बाध्य हो जाला.
सरकारी होखे के फायदा ही फायदा बा. देश गर्त में जाए, चाहे चांद पर, पहला तारीख के वेतन जरूर हाथ में आ जाला. सरकारी आदमी के तेवर मौसमी होला, कभी नरम-कभी गरम. सरकारी ढंग से सब कुछ चलेला. सरकारी होखे में ही फायदा बा काहे कि सरकारी होके गैर-सरकारी कामकाज निपटा सकेला. कई सोरसन से कमा सकेला. बीवी के नाम से एल आई सी, साली के नाम से आर डी, साला के नाम से सूमो चला सकेला.
सरकारी होखे के फायदा ही फायदा होला. तबे तऽ लोग सरकारी रिश्तेदार पसंद करेला. इहे वजह हऽ कि हमार परम मित्र पांडेजी अपने छोटका के खातिर एगो सरकारी बहू के खोज में लागल बाड़े. सरकारी नर्स चली पर निजी अस्पताल में काम करऽत डॉक्टर ना. सरकारी स्कूल के प्राइमरी टीचर चली लेकिन जूनियर कॉलेज में हेडमास्टरिन ना चली. सरकारी कुछऊ चली.
हमार सरकारी दोस्त लोग सरकार के पाछे चल के घर बना लिहल लोग. प्लॉट खरीद लिहल लोग. सरकारी क्वार्टर भाड़ा पर दे दिहल लोग. ऊ लोग चैन के बांसुरी बजा रहल बा और एक हम बानी कि आधा नौकरी खत्म होला के बाद भी पैदले चलऽ तानी. गलियन में धूरा फांकऽ तानी. जोहऽ तानी च्यवनप्राश पर घासो नइखे भेंटातऽ. हमार हालत दूध से बाहर निकाललऽ माछी अइसन हो गइल बा. घाट तऽ रहल ना, हम जरूर धोबी के कुत्ता हो गइल बानी. बड़ा दु:ख होला. जब विदेशी नस्ल के पिल्ला के देसी मेम के कोरा में मौज मनावत देखेनी तऽ बुझाला कि हमरा
से निमन तऽई पिलवे बाड़े सन. घर में कालीन पर और सड़कं पर आलीशान कार के पछिलका सीट पर घूम रहल बाड़े सन.
हम आपन दुखड़ा ईमानदारी से सुना दिहनी. अब फैसला आपके करेके बा कि आप सरकारी बनल पसंद करेब कि गैर सरकारी रहऽ के गुजर बसर करेब. फैसला आपके. तकदीर आपके. हम तो सिर्फ अलर्ट कर सकेनी. सरकारी लोग घरहुं लवटी तऽ वीआरएस समेत. गैर-सरकारी लोग कब और कइसे बिग दिहल जइहें, केहु नइखे जानत.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
चक्रवात
चक्रवात (अंगरेजी: साइक्लोन) बिसाल हवा के राशि होला जे एक ठो केंद्र के चारों ओर चक्कर लगावे ला। केंद्र में हवा के दबाव कम होला आ एही के ओर बाकी दिसा से हवा पहुँचे के कोसिस करे ले आ पृथ्वी के अपना धुरी पर नाचे के कारण हवा सीधा सीधा एह कम दबाव के क्षेत्र के ओर ना पहुँचे ले बलुक गोलाई काट के पहुँचे ले।
सभसे बड़ आकार के चक्रवात ध्रुवीय क्षेत्र के लगे बने वाला घुमिराव क्षेत्र होलें आ समशीतोष्ण जलवायु वाला इलाका में बने वाला चक्रवात होलें। छोटहन चक्रवात में लोकल स्तर पर बने वाला कम दबाव के क्षेत्र, टोरनैडो आ बवंडर आवे लें।
उत्पत्ती के स्थान आ बने के कारण के आधार पर चक्रवात सभ के दू प्रकार बतावल जाला: उष्णकटिबंधीय चक्रवात आ शीतोष्ण कटिबंधीय चक्रवात। उष्णकटिबंधीय चक्रवात साइज में छोट होलें आ इनहन के उत्पत्ती समुंद्र के ऊपर होला, हवा के ऊपर उठ के गुप्त गर्मी के रिलीज होखे से इनहन के ताकत मिले ला। किनारे से आ के टकरा जालें तब ब्यापक धनजन के नोकसान भी होला आ एक तरह के आफत के रूप ले लेलें। शीतोष्ण कटिबंधी चक्रवात दू गो बिपरीत सुभाव वाली हवा के राशि के आपस में टकराए पर बने लें आ इनहन के आकार आम तौर पर बड़हन होला, अंडाकार आकृति होला, अगर कौनों जगह के ठीक ऊपर से गुजरें तब उहाँ दू बेर बरखा होला।
चक्रवात नियर चीज धरतिये पर ना बलुक अउरी ग्रह सभ पर भी देखल गइल बा।
नाँव[संपादन]
भोजपुरी में चक्रवात शब्द हिंदी से आइल हवे, जे खुद संस्कृत के शब्दन के मिला के बनावल गइल हवे, अरथ होला चक्र के रूप में बहे वाली हवा। अंगरेजी में शब्द साइक्लोन हवे जे हेनरी पिडिंगटन नाँव के बिद्वान के दिहल हवे, शब्द के अरथ हवे साँप के कुंडली। पिडिंगटन भारत के कलकत्ता में रह के चालीस गो रिसर्च परचा छपववलें आ एगो थीसिस भी लिखलें।
अमेरिका में चक्रवात के हरिकेन भी कहल जाला, जापान तट पर आवे वाला चक्रवात के टाइफून कहल जाला आ आस्ट्रेलिया में इनहन के विली-विली कहल जाला।
इहो देखल जाय[संपादन]


text:
भोजपुरी सिनेमा के स्टार अभिनेता विनय आनंद के नामे एगो नया रिकार्ड जुटे जात बा. विनय आनन्द भोजपुरी के पहिलका अभिनेता बन गइल बाड़ें जिनकर फिलिम एके साथ तीन गो भाषा में बनावल जात बा.
विनय आनंद अभिनीत फिल्म ‘मंगल फेरा’ के भोजपुरी, गुजराती अउर नेपाली, तीन गो भाषा में बनावल जात बा. आ तीनों में नायक विनय आनन्द शूटिंग करत बाड़ें. नेपाली फिल्म के शूटिंग नेपाल में होखत बा आ भोजपुरी अउरी गुजराती ‘मंगल फेरा’ के शूटिंग गुजरात में.
हॉरर फिल्म ‘मंगलफेरा’ के निर्माण गायत्री फिल्म प्रोडक्शन के बैनर में गायत्री राठौड़ करत बाड़ी आ निर्देशक बाड़ें श्रीधर शेट्टी. पिछला दिने नेपाल में पत्रकारन से बतियावत विनय आनंद आ श्रीधर शेट्टी बतवलें कि ‘मंगलफेरा’ में स्पेशल इफेक्ट के अलावा एगो अउर नया तकनीक के इस्तेमाल होखत बा जवन भोजपुरी में पहिला बेर होखत बा.
(ब्रेकिंग मैक्स मीडिया के रपट)
विनय आनंद एहला दुखी बाड़न कि आखिर भोजपुरी निर्माता हिंदी फिलिमन के रीमेक काहे बनावत बाड़ें. कहलन कि एह रीमेक से सिनेमा भोजपुरी के बढ़न्ती में बाधा पड़ट बा. एहसे विनय आनंद इहो तय कइले बाड़न कि ऊ हिन्दी फिलिमन के रीमेक वाली भोजपुरी फिलिमन से तौबा कर लीहें. कहलन कि एक बेर रीमेक फिलिम देखला का बाद दर्शक दोसर भोजपुरी फिलिम देखे से पहिले दस हाली सोचे लागत बा. कहलन कि हमनी कलाकारन के दायित्व बनता कि हमनी का अपना प्रशंसक के ताजा मनोरंजन दीं.
अपना आवेवाली फिलिमन में ‘लक्ष्मण रेखा’ के जमके तारीफ करत विनयआनन्द कहलें कि ई फिलिम एकदमे नया कहानी पर बनल बा. एकरनिर्माता विजय सिंह अउर लक्ष्मण गुप्ता आ निर्देशक मनोज गिरि हउवें.
एह साल विनय आनंद के करीब एक दर्जन फिलिम रिलीज होखेवाली बा. जवना में ‘हमरे नामे जिला हिलेला’, ‘एलान-ए-जंग’, ‘कजरा मोहब्बतवाला’, ‘तुलसी बिन सूना अंगनवा हमार’, ‘दामाद चाहीं फोकट में’, ‘दबंग दामाद’, ‘विनय भईया कईलस कमाल’, ‘काली’, ‘लक्ष्मण रेखा’, ‘दंगल’ ‘गुलाब थियेटर’ अउर ‘चुनरी संभाल गोरी’ जइसन फिलिमन के शूटिंगो विनय आनंद पूरा कर लिहले बाड़न.
(शशिकांत सिंह रंजन सिन्हा के रपट)
सिनेमा भोजपुरी में डरावनी फिलिमन के हमेशा कमी रहल बा, अब एह कमी के दुर करे आवत बावे विनय आनंद के फिलिम ‘मंगल फेरा’. एह फिलिम के पूरा शूटिंग नेपाल में भइल बा आ एह फिलिम के बनावे में बहुते उच्च तकनीक के इस्तेमाल भइल बा. फिलिम के हॉरर सभकर रोंआ खड़ा कर दी.
गायत्री राठौड़ के बनावल आ श्रीधर शेट्टी निर्देशित एह फिल्म के कहानी दर्शन राठौड़, पटकथा पियूष शाह अउर श्रीधर शेट्टी, आ संवाद मोहम्मद रफी खान लिखले बाड़ें, संगीतकार हउवें राकेश त्रिवेदी, कैमरामैन हउवें श्रीनिवास आर.
ई फिलिम जल्दिए रिलीज होखे वाली बा.
(शशिकांत सि्ह रंजन सिन्हा के रपट)
पिछला दिने उत्तर प्रदेश के बाबा काशी विश्वनाथ क पावन नगरी काशी (बनारस) में गंगा किनारे मंगल फेरा लेके, अग्नि के साखी मानत, वैदिक मंत्रोंच्चार संगे विनय आनंद आ गुंजन पंत के बिआह करावल गइल. एह मौका पर घाट के पंडित, महात्मा, बाबा विश्वनाथजी के दर्शन हेतु आइल श्रद्धालु, आस पड़ोस के लोग का साथे मौजूद फिल्म निर्माता अशोक गुप्ता आ बृजेश सिंह, अउर निर्देशक मनोज गिरी एह ‘नव दम्पति’ के आशीष दिहलें.
ई सबकुछ कइल गइल फिलिम ‘लक्ष्मण रेखा’ के एगो सीन खातिर. एह फिल्म के शूटिंग बनारस जौनपुर में जोर शोर से चलत बा. फिल्म में गुंजन पन्त एगो आम घरेलू महिला के किरदार करत बाड़ी जे आजु के जमाना से नावाकिफ बाड़ी. सिनेमा का परदा पर तीन गो शादी कर चुकल विनय आनंद के ई चउथा शादी रहल. विनय आनंद के पँचवा शादी जल्दिए फिल्म ‘भईल तोहरा से प्यार- आई लव य़ू’ में होखे वाला बा.
(अपना न्यूज के रपट)
एह तपाइल गरमी में विनय आनन्द जौनपुर में अपना फिलिम लक्ष्मण रेखा के शूटिंग करत बाड़ें, विजय सिंह आ लक्ष्मण गुप्ता के एह फिल्म के निर्देशन करत बाड़ें मनोज गिरि जिनका साथे विनय आनंद के ई तिसरकी फिलिम होखी.
पिछला दिने विनय आनंद जब जौनपुर से सटले जलालपुर टीसन पर एगो जबरदस्त एक्शन सीन शूट कइलन त अपना चहेता स्टार के देखे ला लोग के भारी भीड़ उमड़ पड़ल. विनय आनंदो ओह लोग के निराश ना कइलन आ जम के ऑटोग्राफ दिहलन आ फोटो निकलवलन. विनय आनंद के जौनपुर के लोग आ एहिजा के लस्सी दुनु कमाल के लागल. कहलन कि एह लस्सी से गरमी से बहुते राहत मिलल.
एह साल विनय आनंद के पूरा एक दर्जन फिलिम रिलीज होखे वाली बा. एहमें से दस गो फिलिमन के शूटिंगो पूरा कर लिहले बाड़न विनय आनन्द आ ‘काली’, ‘लक्ष्मण रेखा’ अउर ‘दंगल’ अबहीं फ्लोर पर बाड़ी सँ. ‘हमरे नामे जिला हिलेला’ आ ‘एलान-ए-जंग’ भोजपुरी आ छत्तीसगढ़ी दुनु भाषा में बनल बाड़ी सँ आ दुनु के निर्देशक हउवें रवि सिन्हा.
(शशिकांत सिंह रंजन सिन्हा के रपट)
भोजपुरी सुपर स्टार विनय आनंद आ सुदीप पांडे क जोरदार मारधाड़ से सजल रोमांटिक एक्शन भोजपुरी फिल्म ‘खूनी दंगल’ के निर्माण सुहानी सुहाना फिल्म्स के बैनर संजय कुमार करत बाड़ें आ प्रस्तुत करत बाड़े कुमार दिवाकर. निर्देशक हउवें जानल मानल निर्देशक श्रीधर शेट्टी. गीतकार राकेश निराला, संगीतकार राकेश त्रिवेदी, कथा लेखक सबा मुस्तफा, पटकथा लेखक सबा मुस्तफा अउर मोहम्मद रफी खान, संवाद लेखक मोहम्मद रफी खान, मारधाड़ निर्देशक हीमल, नृत्य निर्देशक केदार सुब्बा, कैमरा मैन श्रीनिवास आर.
फिल्म के मुख्य कलाकारन में विनय आनंद, सुदीप पांडे, अपूर्वा सिंह, दिव्या श्री, गोपाल राय, उदय श्रीवास्तव, जफर खान, दीपक आनंद, रोहित सिंह मटरू, मोहम्मद रफी खान, संजय कुमार, पुरुषोत्तम ओझा, निरुपमा जी, अर्जुन खोदकर अउर कयूम रजा के नाम बा.
एह फिल्म में पहिला बेर विनय आनंद एगो गाना गवले बाड़े. बाकी गायकन में उदित नारायण, कल्पना, विनोद राठौड़, इंदू सोनाली, अउर ममता राउत शामिल बाड़ी.
(शशिकांत सिंह रंजन सिन्हा के रपट)
भोजपुरी सुपर स्टार विनय आनंद अभिनीत फिल्म ‘पागल प्रेमी’ के सफलता का बाद उनुका में निर्माता निर्देशकन क भरोसा अउरी बढ़ गइल बा. पिछला दिने निर्देशक मनोज गिरि विनय आनंद के अपना फिल्म ‘लक्ष्मण रेखा’ ला साईन कइलन. एहसे पहिले मनोज गिरि उनुका साथे ‘प्यार हो गईल त हो गईल’ आ ‘चंदा’ के निर्देशन कइले रहलें. विजय सिंह आ लक्ष्मण गुप्ता के निर्माण लक्ष्मण रेखा के शूटिग बनारस में होत बा. एहमें विनय आनंद, गुंजन पंत आ अर्चना सिंह क खास भूमिका बा.
विनय आनंद निर्देशक शादो कुमार के अगिला फिलिम ‘भईल तोहरा से प्यार आई लव यू’ साईन कइले बाड़न. अकर निर्माता हउवें धर्मेन्द्र मौर्या.
(शशिकांत सिंह रंजन सिन्हा के रपट)


text:
– जयंती पांडेय
लस्टमानंद के साथी नेताजी आजुकाल विपक्ष में बाड़ें आ उहवें एटमासफियर बनावे में लागल रहेले. ऊ जब कई दिन ले काला धन पर कुछ ना बोलले त लस्टमानंद के चिंता हो गइल कि कहीं सत्ता पक्ष में त ना डगरि गइलें. काहे कि भ्रष्टाचार आ घोटाला पर त ऊ बोल-बोल के अकच क दिहले रहले. संसद के चलल आ सरकार के बोलल मुहाल हो गइल रहे. अब ऊ एकदमे चुपा गइले. का बाति हऽ ? इहे चिंता में लस्टमानंद एक दिन नेताजी से भेंट कइले. उनुका के बोले के खातिर उकसावे का गरज से लस्टमानंद बड़ा मेहराइल टोन में कहले, आजु काल्हु कालाधन पर बड़ा बवाल मचल बा.
नेताजी खिसिआइल मुँह बना के बोलले कि, कहला से का होई ?
होई कुछऊ ना. लेकिन ना बोलला से लोग बूझऽता कि कहीं आपहूं के विदेशी बैंक में खाता त नइखे ?
ई बाति सुनि के नेताजी चुपा गइले. आँखि मूंदले आ थोड़ देर बाद ध्यान लगवले. तब कहले, बाबा लस्टमानंद जी, तूं का बूझति बाड़ऽ कि ई सब बिलैक मनी जे बा से अपना देश में चलि आई ?
नेताजी के हालत देखि के लस्टमानंद के जान में जान आइल. कहले, अरे कवना फेर में पड़ गइल बानी ? कुछ नइखे होखे वाला. लेकिन आप एगो बयान देइये दीं.
नेताजी बोलले, ठीक बा.
सत्ता पक्ष के एगो नेता इहे बात लेके मशहूर रहले कि ऊ विरोधी पक्ष के जम के टक्कर देत रहले. अगर विरोधी दल कवनो मामिला उखाड़े त उहो ओतने वजन के कवनो मामिला उखाड़ के ले आवे ले. काला धन के हल्ला से भया के सत्ता पक्ष के नेता लोग उनुका से भेंट कइल आ कहल, कवनो जोगाड़ लगावऽ ना. ई त विरोधी दल के लोग काला धन के मसला उठा के नाक में दम कई दिहले बाड़े सन. का विपक्ष, का मीडिया आ का पब्लिक. सभके बतरस के मौका मिल गइल बा.
नेताजी कहले, त एह में का गलत बा ? हमनियों का कालाधन विदेश से वापिस ले आवे का माँग क देवे के चाहीं.
जे नेता लोग उनुका से मिले आइल रहे ऊ लोग तनि सकपकाइल आ कहल, हमनी का केकरा से माँग करीं सन ? हमनी के सरकारे हऽ.
नेताजी कहले, ऊ सब छोड़ऽ. बस माँग कर द लोग.
नेता लोग बाति बूझि गइल कि धन आवे जाये के ना बा, बस असहीं बतरस के मजा बा. जोगी से ले के चोर ले सब केहूये कालाधन पर कुछ ना कुछ बोलऽता आ मजा लेता.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
एगो राजा हलन । उनका बड़ी धन हल । बाल-बच्चा न होव हल । तब एक-एक कर छव गो सादी कयलन । तइयो न एको लइकन होयल । तब एक सादी आउ कयलन । तइयो कोई बाल-बच्चा न होयल । ई जानके ऊ एक दिन भोरे मैदान जाइत हलन कि एगो कानुन पर नजर पड़ल । कानुन कहलक कि आज बाँझ के मुँह देखली हे । का जनी कइसन तो दिन जाहे । सुनके राजा जंगल में चल गेलन । उहाँ ध्यान लगौलन तो भगवान खुस होके अयलन । ध्यान तोड़लन तो पूछलन कि तोरा का चाही । राजा कहलन कि हमरा कोई बाल-बच्चा न हे । हम सात गो सादी कइली हे । तब भगवान कहलन कि इहे रास्ता में आम के एगो पेड़ हे , जहाँ सात आम के घउद हे । एक झटका में घउद के गिरा के ऊपर ही लोक लीहँ । राजा आम तर पहुँचलन, आम तोड़लन आउ अपन घरे चललन । घरे रानी सब के एकह गो आम खिला देलन । सातो के गरभ रह गेल । झगड़ा कर के छोटकी के सब रानी घर से निकाल देलन । ऊ दोसर के राज में, जंगल में जाके रोइत हल । ओकर रोवाई से सब कुछ दुःख में भे गेल । ऊ गाँव के राजा आयल आउ पूछलक कि काहाँ तोर घर हवऽ बहिन ? राजा बहिन के नाता लगा के ओकरा घरे ले गेलन । उहई पर उनका लड़का पैदा लेलक । ओकर नाम उदन छत्री परल आउ ऊ छवो रानी से छव भाई के जलम भेल । एहो सब बीर-बलवान भेलन । सब लड़कन पढ़े लगलन तब ऊ सब कुस्ती भी करऽ हलन । उदन छत्री ई छवों के अखाड़ा में आके इनखर मुगदर तोड़ देलन । तव छवो भाई अयलन आउ कहलन कि कउन अइसन वीर हे जे हम्मर मुगदर तोड़ देलक हे ? फिर ऊ चउरासी मन के मुगदर बना के ले आयल आउ अखाड़ा में रख देलक । फिर बिहाने उदन छत्री ऊहाँ अयलन आउ मगदर देख के कुस्ती कयलन आउ मुगदर उठा के पटक देलन । ऊ टूट के चार गो हो गेल । ओकरा चारो कोना पर धर देलन । उहाँ से अप्पन घरे चल अयलन । फिर छवो भाई गेलन आउ देखलन कि मुगदर तोड़ल हे । ऊ कहलन कि कउन अइसन वीर हे जे मुगदर तोड़ देहे । तीसरा दिन भुतही हाथी के ले गेलन । ओही समय में उदन छत्री ओही अखाड़ा में कसरत करइत हलन, से देखलन हाथी के आउ इलम से हाथी के पाछा हो गेलन आउ पोंछी धर लेलन आउ घुमा के बीग देलन कि कहाँ हाथी आउ छवो भाई चल गेलन । एकर बाद उदन छत्री घरे चल गेलन ।
******* Entry Incomplete*********


text:
पिछला हफ्ता रिलीज भइल अक्षरा सिंह आ खेसारी लाल के फिलिम “ये बलमा बिहार वाला” अपना धुँआधार आगाज का साथे दर्शकन के मन मोह लिहलसि. एकरा के बिहार के चौवन गो सिनेमाघरन में रिलीज कइल गइल आ सभत्तर दे्शकन का बीच बड़हन उछाह देखे के मिलल. फिलिम के गाना पहिलही हिट हो चुकल रहली सँ आ अब ओह गीतन के परदा पर देख सुन दर्शको मंत्रमुग्ध हो गइलें.
अक्षरा सिंह आ खेसारी लाल के हिट जोड़ी हालही में भजन सम्राट अनूप जलोटा के फिलिम साइन कइलसि. एह फिलिम के शूटिंग ३१ अगस्त से होखे जात बा. निर्देशक रहीहें सनोज मिश्रा आ अजय झा रहीहें.
(भोजवुड न्यूज)


text:
भाजपा के मुकाबला कांग्रेस से बा एएपी कतहीं नइखे एह बीच, कहले हर्षवर्धन
नयी दिल्ली. 13 नवम्बर (वार्ता) भाजपा के दिल्ली मे मुख्यमंत्री पद के उम्मीदवार हर्षवर्धन कहले बाड़न कि विधानसभा चुनाव मे भाजपा के मुकाबला कांग्रेस से बा आ एएपी के कवनो असर नइखे.
डा. हर्षवर्धन “काफी एट यूएनआई” कार्यक्रम मे कहले कि दिल्ली मे हमेशा से चुनावी मुकाबला भाजपा आ कांग्रेस का बीचे रहल बा आ अबकिओ एही दुनु के बीचे रही. चुनाव में एएपी के कवनो असर साफ नकारत कहले कि एएपी से कवनो तरह के चिंता नइखे. हर चुनाव में अइसनका पार्टी रहल बाड़ी सँ.
डा॰ हर्षवर्धन के दावा बा कि राजधानी के मतदाता बदलाव के मन बना लिहले बाड़े आ कांग्रेस से छुट्टी चाहत बाड़े. अबकी भाजपा दू तिहाई बहुमत से जीताई


text:
भोजपुरिया समाज के मन मिजाज में संगीत बसेला। जीवन के हर पक्ष में संगीत के जबरदस्त दखल देखे के मिलेला। अपना सांस्कृतिक नायकन के साथे भोजपुरिया मानस जवना स्तर तक जड़ुेला, ओकर दोसर उदाहरण शायदे मिली। एकरा बावजदू समाज के एह विरासत पर संकट मँड़रा रहल बा। संगीत दूषित हो रहल बा। दिन पर दिन सांगितिक पाकिजगी पर कीचड़ उछालेवाला लिखवैया, गवैया आ बढ़वैया के संख्या बढ़ल जा रहल बा। बाहरी समाज भोजपुरिया संगीत के एह अधःपतन पर स्तब्ध बा बाकिर भोजपुरिया समाज पर कवनो खास असर नइखे। वजह स्पष्ट बा। भोजपुरिया समाज अपना पहचान छुपावे लागल बा। संस्कृति के लेके कवनो आग्रह नइखे ओकरा लगे। जे गंदगी कर रहल बा ओकर विरोध नइखे हो पावत। आखिर कइसे होखे? जेकरा गंदगी नइखे रुचत उ आँख आ नाक दबा के किनारे निकल जाता । घड़ी भर खातिर भी उ अपना भीतर नइखे झाँकत। अगर झाँकित त अपना आत्मा के उपेक्षा शायदे कर पाइत।
आखिर भोजपुरी संगीत के ई दुर्दशा भइल कइसे? जिम्मेदार के बा? भोजपुरी संगीत त गंगा जी के निर्मल, कलकल धार रहे। एह पवित्र धार में नहइले बिना कवनो संस्कार पूरा ना मानल जाव।
कृषि प्रधान भोजपुरिया समाज हाड़तोड़ पररश्रम करत घरी भी आनंद में रहे। समाज के रचना के आधार रहे संगीत। सम्बन्धन के जीवंतता के घोषणा रहे संगीत। मूल्यन के पवित्र पूंजी रहे संगीत।
देशभक्ति के हुंकार रहे संगीत। वेदना के स्वर रहे संगीत। सौन्दर्य के मादकता रहे संगीत। साँच कहीं त भोजपुरिया समाज संगीत से ही जानल पहचानल जाव। आज भी भोजपुरिया समाज संगीत के वजह से ही जानल जा रहल बा। अतंर इहे बा तक काल्ह जहाँ अपना संगीत पर गौरव के भाव रहे आज ओकर स्थान लज्जा आ घृणा ले लेले बा।
ई बदलाव अचानक नइखे भइल। धीरे-धीरे भइल बा बाकिर, सबकुछ आँतख के सोझा भइल बा। बाजार के आपन वसलू होला। ओकरा मूल्य आ संस्कृति से कवनो मतलब ना होखे। ओकर एकमात्र उदेश्य होला अधिक से अधिक मुनाफा कमाइल। जवना समाज में ओकरा आपन प्रोडक्ट बेचे के रहेला ओकर बढ़िया से अध्ययन क के उ व्यापार करे उतरेला। शरुुआत में कइ तरह के प्रलोभन देला। एह दौरान उ अपना क्षेत्र के विस्तार करेला। अन्य सहायक शक्तियन के साथे समझौता करेला। जे प्रतिरोध कर सके ला ओकर काट खोजेला। चारो ओर से आश्वस्त भइला के बाद उतर जाला मैदान में। बटोरे लागेला रुपिया।
बिना चिंता कइले कि रुपिया के स्रोत का बा? भोजपुरी संगीत के बाजार ग्रस लेले बा। एकरा से मुक्ति खातिर एकरे हथियार से एकरा के काटे के पड़ी। निमन लिखवैया, निमन गवैया आ निमन बढ़वैया आगे आवस। बदलाव लउके लागी।
जब भी भोजपुरी संगीत के बात आवेला, दूगो नाम जेहन मेंउतरेला। महदेंर मिसिर आ भिखारी ठाकुर । परम्परागत जातिगत समाजिक ढाँचा में दुनू नाम दूगो ध्रवु पर खड़ा रहे। दुनू के लेखनी चलल। सबसे आश्चर्य के विषय ई बा कि हद दर्जा के सामंती ढाँचा में रमल-जमल भोजपुरिया समाज के ई दुनू लिखवैया जवन भी लिखलन ओ में कवनो जातिगत भा वर्गगत विमर्श नइखे। भखारी ठाकुर अपना रचना सन में बरे बेर अपना जाति के उल्लेख कइले बाड़न बाकिर कहीं हीनता के भाव नइखे। ओजगुे महेंदर मिसिर भी अपना गीतन में अपना नाम के प्रयोग कइले बाड़न बाकिर कहीं जातिगत अभिमान नइखे। भोजपुरिया समाज के इहे तासीर हऽ। गीत संगीत समाज के व्यापक रूप से दखेला। महदेंर मिसिर आ भखारी ठाकुर भोजपुरी संगीत के एह व्यापकता के आउर विस्तार देबे वाला नाम हऽ लो। बिरहिन, प्रयेसी, किसान, गृहणी, हास्य चरित्र, दार्शनिक आ खल चरित्रन के अद्भुत विविधता देखे के मिलेला एह लो के रचनावली में वर्तमान दौर में संगीत में फइलल अश्लीलता आ फूहड़पन के करारा जवाब देबे खातिर हमनी के एहि द्वय के शरण में जाये के पड़ी। उ हुनर सिखे के पड़ी जवना से ई दुनू सांस्कृतिक योद्धा लगभग पूरा पुरबिया समाज के आपन दीवाना बना लेले रहलन। गेंहू के बाली अनाज से लद चुकल बा। छठ पजूा आ नवरातन के उमंग सिर चढ़ के बोल रहल बा ।
सभे आध्यात्म आ भक्ति के खुमारी में डूबल बा। आम के मंजर आ महुआ के कोंच ए खशुी में शुमार हो के मदमस्त हो रहल बाड़न। पूरबी बयार के लगे खमुारी बा। कुल मिला के भोजपुरिया समाज आनदं आ उत्सव के अतिरेक में बा। अइसन समय में आखर आपन संयुक्तांक ले के रउआ सोझा बा । साहित्य के उहे विविधता एह अकं में बा जवना विविधता आ आकर्षण खातिर भोजपुरी मिजाज जानल जाला। विश्वास बा हमेशा खानी राउर आशीर्वाद प्राप्त होई।
भोजपुरी ई पत्रिका आखर के वर्ष 3 अंक 2 (संयुक्तांक) डाउनलोड करे के खातिर क्लिक करीं।
आखर के पुरनका अंक पढ़े खातिर रउवा आखर के वेबसाइट www.aakhar.com पऽ पढ़ आ डाउनलोड कर सकत बानी


text:
मध्यप्रदेश मे एक नवंबर से परचा दाखिल होखे लागी
भोपाल 30 अक्टूबर (वार्ता) मध्यप्रदेश विधानसभा चुनाव ला परचा दाखिल करे के काम अधिसूचना जारी भइला का बाद एक नवंबर से शुरू होखी एकरा ला सगरी इंतजाम क लीहल गइल बा.
अबकी 230 विधानसभा क्षेत्र खातिर रिटर्निंग आफिसर नियुक्त कइल गइल बा आ हर विधानसभा क्षेत्र में 2 गो असिस्टेंट रिटर्निंग आफिसरो तैनात भइल बाड़े.
अधिसूचना जारी होखला का साथ ही एक नवंबर के सबेरे 11 बजे से दुपहरिया तीन बजे का बीच परचा दाखिल कइल जा सकी. आखिरी तारीख 8 नवंबर बा. दाखिल परचा 9 नवंबर के जाँचल जाई आ बाद में 11 नवंबर ले परचा वापिस लीहल जा सकी.


text:
एक्शन इमोशन आ रोमांच भरल फिलिम “धुरंधर – द शूटर” १२ जुलाई के बिहार के अढ़ाई दर्जन सिनेमाघर में रिलीज़ हो गइल. एकरा बढ़िया ओपनिंग मिलल बा. ३२ गो सिनेमाघर में रिलीज़ भइल ई फिलिम पहिला दिने १,८८,२२७ रूपिया के नेट आ लगभग ३.५० लाख के ग्रोस व्यवसाय कइलसि जवन सिनेमा भोजपुरी में बड़हन ओपनिंग मानल जात बा.फिलिम साईं चलचित्र इंटरटेनमेंट के बैनर में बनल आ एह फिलिम के निर्मात्री हई रुक्मिणी तिवारी. निर्देशन कइले बाड़ें दीपक तिवारी.
“धुरंधर – द शूटर” में रवि किशन, संगीता तिवारी आ भोजपुरिया खलनायिकी के सिरमौर अवधेश मिश्रा के अलावा राजेश अवस्थी, प्रिया गमरे, ब्रजेश त्रिपाठी, बाल गोविन्द वगैरह खास भूमिका में बाड़ें. एकरे अलावे ती गो अलग अलग आयटम सांग पर संभावना सेठ, सीमा सिंह अउर सुनीता आपन जलवा बिखेरले बाड़ी. . फिलिम के प्रोमोशन खातिर फिलिम के कलाकार जगहे जगहे जा के दर्शकन से रु-ब-रु होत बाड़ें.
सुपर स्टार रवि किशन बतावत बड़ें कि “धुरंधर – द शूटर” फिलिम खास कर के छात्र राजनीति पर बनल बा. एहमें ऊ एगो अपराधिक छवि के नेता के करीबी का भूमिका में बाड़ें. फिलिम में उनकर अलग अलग अनेके शेड्स बा. रवि किशन क साथे “ए बलम परदेसी” से अपना फ़िलिमी कैरियर क शुरुवात करे वाली संगीता तिवारी शिवानी दीक्षित नाम के छात्रा के भूमिका में बाड़ी जे एगो बाहुबली के खिलाफ चुनाव लड तारी.
भोजपुरिया खलनायिकी के सिरमौर अवधेश मिश्रा के अपना किरदार के बारे में कहना बाकि ऊ बाहुबली दया शंकर मांझी के किरदार में बाड़न जे आपन कारनामा बहुते निर्दयी बन के अंजाम देला. रवि किशन उनकर हेंचमैन के किरदार में बाड़े. निर्देशक दीपक तिवारी के ई पहिला भोजपुरी फिलिम ह. एहसे पहिले ऊ अनेके मराठी आ हिंदी फिलिमन में आपन योगदान दे चुकल बारे.
गीतकार संजय कबीर, जीतू यादव आ एस . कुमार, संगीतकार गुनवंत सेन, कथा आ संवादलेखक सभा वर्मा, पटकथा लेखक गुनवंत सेन.
(उदय भगत)


text:
Raids uncover large scale adulteration in milk products in U.P.
दीपावली का मौका पर दूध के सामान में मिलावट रोके खातिर जहें तहें छापा
यूपी में बड़हन पैमाना पर दूध आ दूध से बनल सामान में मिलावट होखेला आ दीवाली का मौका पर एह मिलावट में अउरी बढ़ोतरी होखे के अनेसा बा. से खाद्य विभाग जहें तहें छापा मार के मिलावटी सामान के पकड़ धकड़ कर रहल बा. गाजियाबाद में सवा लाख रुपया के नकली पनीर बरामद कइल गइल बा त देवरिया में बावन हजार, अम्बेदकरनगर में करीब डेढ़ लाख रुपिया के, गोरखपुर में साढ़े तीन लाख के, आ मथुरा में दू लाख रुपया के नकली खोवा बरामद भइल बा. करीब चार सौ मिलावटखोरन पर मुकदमा दर्ज करावल गइल बा.


text: नई दिल्ली भोजपुरी एसोसिएशन आॅफ इंडिया के दिल्ली चैप्टर के काल्ह आतंरिक बैठक में ई निर्णय लिहल गइल कि एह साल दिसम्बर के महीने में दिल्ली में ‘भोजपुरी लिट्रेचर फेस्टिवल’ के आयोजन कइल जाई। एकरा खातिर रजिस्ट्रेशन 15 अक्टूबर से ‘भोजपुरी लिट्रेचर फेस्टिवल डाॅट काॅम’ पर कइल जा सकेला । असोसिएशन के मानल जाव त एह फेस्टिवल के बहाने भोजपुरी के सगरो सांस्कृतिक आ सामाजिक पहलुअन के समेटे के कोशिश होई। एह मोका पर मुख्य रुप से दिल्ली चैप्टर से केशव मोहन पाण्डेय, राजेश कुमार माँझी,जयशंकर प्रसाद द्विवेदी, राजीव उपाध्याय,…Read More


text:
लालू आ नीतीश के आपसी आगपाछ का फेर में जनता परिवार के विलय के मसला पर चरचा करे ला दिल्ली में बोलावल बइठक बेनतीजा रह गइल. एह बइठक में नीतीश अइबो ना कइलन. ओने जदयू नेता केसी त्यागी के बयान का बाद सपो महटियावे लागल बिया विलय के मुद्द. त्यागी के कहना रहे कि विलय का बाद सगरी दल मिल के नयका अध्यक्ष के चुनाव करीहें. एही पर सपा के लोग बिदक गइल बा. ऊ लोग पहिलहीं से एह विलय के खिलाफ रहुवे आ अब जब मुलायम सिंह यादव के अध्यक्षतो पर सवाल उठे लागल त ओह लोग के नाराजगी स्वाभाविक बा.
आरा के उदवंत नगर में जीरो माइल का लगे एगो नवही के मौत ट्रक से कचरइला का चलते हो गइला का बाद खिसियाइल लोग जम के बवाल काटल. आरा सासाराम आ आरा मोहनिया रोड के घंटन जाम क के हादसा करे वाली ट्रक के आग लगा दीहल लोग. बाद में लाठी भाँज के पुलिस हालात काबू में कइलसि.
पटना हाई कोर्ट के खंडपीठ के आदेश का बाद अब मोबाइल खरीदला के तुरते बाद एक्टिवट करावल संभव ना हो पाई. अदालत के आदेश बा कि पहिले पहिचान आ पता साबित हो जाव तबहिए मोबाईल चालू कइल जाव. आए दिन गलत नाप पता से सिम ले के तरह तरह के अपराध करे के खबर आवत रहऽता. एह चलते अदालत के आदेश एह पर काबू पावे में सफल होखी.
छपरा जिला के एकमा इलाका के सफरी गाँव में एगो नया बिआहल औरत फाँसी लगा के लटक गइल त ओकरा नइहर के लोग ओकरा मरद आ सास पर खुदकुशी करे ला उकसावे के मुकदमा करा के गिरफ्तार करा दीहले. कहल लोग कि बिआह का बादे से हमेसा मार पीट करत रहुवे लोग.
गोपालगंज के कुचायकोट इलाका के पकड़ी तुरपट्टी गाँव में मामा के झगड़ा छोड़ावे चहुँपल भगीना के गरदन दबा के मार देबे के आरोपल लगावल गइल बा जबकि पुलिस के कहना बा कि ओकरा साथे मारपीट त भइल रहे बाकिर ओकर मौत साँँप के कटला से भइल बा.


text:
रुद्रपुर। नगर निगम के 40 वार्डों के संभावित आरक्षण की सूची तैयार हो गई है। हालांकि इसकी अधिसूचना अभी जारी नहीं हो सकी है। कल ही शासन ने रुद्रपुर नगर निगम का नए परिसीमन की घोषणा की थी। सूत्रों की मानें तो वार्ड एक फुलसुंगा/फुलसुंगी अनारक्षित, वार्ड दो ट्रांजिट कैंप पूर्वी पिछड़ी जाति, वार्ड तीन ट्रांजिट कैंप मध्य अनारक्षित, वार्ड चार ट्रांजिट कैंप पश्चिमी अनारक्षित, वार्ड पांच मुखर्जी नगर महिला, वार्ड छह जगतपुरा अनारक्षित, वार्ड सात आजादनगर अनारक्षित, वार्ड आठ विवेक नगर अनारक्षित, वार्ड नौ शिवनगर अनारक्षित, वार्ड 10 राजा कालोनी/ठाकुर नगर अनारक्षित, वार्ड 11 संजयनगर महिला, वार्ड 12 औद्योगिक क्षेत्र महिला, वार्ड 13 दूधिया नगर अनारक्षित, वार्ड 14 भदईपुरा पिछड़ी जाति. वार्ड 15 पहाडग़ंज अनारक्षित, वार्ड 16 बिगवाड़ा अनारक्षित, वार्ड 17 खेड़ा दक्षिणी पिछड़ी जाति महिला, वार्ड 18 खेड़ा मध्य पिछड़ी जाति महिला, वार्ड 19 खेड़ा उत्तरी अनुसूचित जाति, वार्ड 20 भूतबंगला उत्तर पूर्वी अनारक्षित, वार्ड 21 भूतबंगला पश्चिम दक्षिणी अनारक्षित, वार्ड 22 रम्पुरा पूर्वी अनुसूचित जाति महिला, वार्ड 23 रम्पुरा मध्य अनुसूचित जाति महिला, वार्ड 24 रम्पुरा पश्चिमी अनुसूचित जाति महिला, वार्ड 25 फाजलपुर महरौला पिछड़ी जाति, वार्ड 26 सीर गोटिया महिला, वार्ड 27 गांधी कालोनी महिला, वार्ड 28 मुख्य बाजार अनारक्षित, वार्ड 29 आदर्श कालोनी एसआरए महिला, वार्ड 30 डीवन डीटू अनारक्षित, वार्ड 31 एलायंस कालोनी महिला, वार्ड 32 भूरारानी पिछड़ी जाति, वार्ड 33 सिंह कालोनी अनारक्षित, वार्ड 34 इंदिरा कालोनी अनारक्षित, वार्ड 35 आदर्श इंदिरा कालोनी महिला, वार्ड 36 आदर्श कालोनी घास मंडी अनुसूचित जाति, वार्ड 37 कल्याणी व्यू अनुसूचित जाति, वार्ड 38 आवास विकास पश्चिमी महिला, वार्ड 39 आवास विकास पूर्वी अनारक्षित एवं वार्ड 40 सिडकुल अनुसूचित जाति के लिए आरक्षित हो सकती है। इसकी सूची भी तैयार कर ली गई है। यहां बता दें कि पूर्व में भी आरक्षण क्रम की सूची लीक हो गई थी, जिसके बाद यह दूसरी सूची तैयार किए जाने की चर्चा है।
Home उत्तराखण्ड जानें रुद्रपुर नगर निगम में वो कौन से वार्ड है जो आरक्षित...


text:
पनामा नहर उत्तर आ दक्खिन अमेरिका के जोड़े वाला थलजोड़, पनामा, जे एही नाँव के देस पनामा में बाटे, एगो पानी की जहाज वाली नहर हवे आ ई प्रशांत महासागर आ अटलांटिक महासागर के जोड़ेले। एकर कुल लंबाई 77.1 किमी हवे आ एम्मे तीन गो थाला बनल बाड़ें जिनहन में पानी भर के जहाजन के ऊपर उठावल जाला तब जाके ऊ ए नहर के पार कइ पावेलन। ई नहर गाटुम झील से होके गुजरेले। अमेरिका की पूर्वी आ पश्चिमी तट की बीच क दूरी ए नहर की बन गइला से लगभग 8000 मील (12,875 कि॰मी॰) घट गइल नाहीं त एकरी ना रहला पर जहाजन के दक्षिण अमेरिका के हॉर्न अंतरीप से होकर चक्कर लगा के जाए के पड़त रहे।
एकर निर्माण क काम 14 अगस्त 1914 के पूरा भइल रहे आ 15 अगस्त 1914 के ई जहाज आवे-जाए खातिर खोलल गइल ए तरे ई 15 अगस्त, 2014 के आपन 100वाँ जन्मदिन मनवलस।[1]
जब ई नहर बनल रहे तब एसे लगभग 1000 जहाज हर बरिस गुजरें स बाकी अब सौ बरिस बाद इनहन क संख्या लगभग 42 जहाज रोज़ हो चुकल बाटे। ई नहर अपने आप में इंजीनियरी क एगो गजबे नमूना हवे। ई ताजा पानी की गाटुन झील से हो के गुजरे ले आ काहें से की ए झील क जलस्तर समुद्रतल से 26 मीटर ऊपर हवे, एम्में जहाजन के घुसे आ निकाले खातिर तीन गो थाला (लॉक्स) बनावल बा जिनहन में जहाज के घुसा के फिर पानी भरल जाला आ जहाज ऊपर उठी जाला। तब जा के ई जहाज गाटुन झील से हो के गुजार पावे लें।
एह थाला (लॉक्स) क वर्तमान चौड़ाई 35 मीटर बा जेवन आजकाल की बड़का जहाजन खातिर पर्याप्त नइखे। एही से एकरी विस्तार क प्रोजेक्ट चलत बाटे जेवना के 2015 ले पूरा होखले क उम्मीद बाटे।
पनामा नहर के अमेरिकन सोसायटी ऑफ सिविल इंजीनियर्स (American Society of Civil Engineers) क लोग पुरा दुनिया की आधुनिक इंजीनियरी की सात गो आश्चर्य में अस्थान दिहले बा लोग।[2]


text:
मिले मियाँ के माँड़ ना बिरयानी के फरमाइश
नयी दिल्ली, 22 जुलाई (वार्ता). कांग्रेस के नयका अध्यक्ष बनल राहुल गाँधी के बनावल पहिलका कार्यसमिति के भइल बइठका में आजु तय कइल गइल कि अगिला लोकसभा चुनाव 2019 में मोदी के अकेले हरावे के बेंवत कवनो गोल में नइखे रहि गइल आ एकरा खातिर मोदी विरोधी सगरी गोलन के मिला जुला के एगो नया संप्रग-3, संयुक्त प्रगतिशील गठबंधन, बनावल जरुरी बा. बशर्ते ओकर नेता राहुले गाँधी के मान लेव सगरी गोल.
राहुल गांधी के अध्यक्षता में संसदीय सौध में अतवार का दिने भइल एह बइठका में अतवार का दिने करीब दू घंटा ले गंभीर राय-विचार होखे के बात कहल जात बा. एह बइठका में शामिल करीब हर नेता एह बात के मनलें कि 2019 में एगो विशाल गठबन्हन बनावल बहुते जरुरी बा आ एकरा बिना प्रधानमंत्री नरेन्द्र मोदी के नेतृत्व वाली राजग सरकार के हरावल नामुमकिन होखी.
जइसन कि मालूम चलल बा ई विचार पी चिदंबरम रखलन आ पंजाब के मुख्यमंत्री कैप्टन अमरिंदर सिंह एकर अनुमोदन कइलन. बतावल जात बा कि कांग्रेसी नेतन के राय रहुवे कि गठबन्हन अइसन होखे कि कांग्रेस अधिका से अधिका सीट जीते आ सबले बड़का गोल का रुप नें उभरे. साथही एह गठबन्हन के चेहरा राहुले गांधी के बनावल जाव.
जाने जोग बा कि बसपा अपना सुप्रीमो मायावती के पहिलहीं पीएम उमेदवार घोषत क देले बिया. ममता, मुलायम, चन्द्रबाबू, केसीआर, अखिलेश सभे मने मन आपन सपना अलगे सँजो के रखले बा. एह हालत में ई गठबन्हन कइसे बनी से देखे जोग होखी. – टटका खबर


text:
अमीना मूवी क्रिएशन के बैनर तले बनल भोजपुरी फिलिम ’कयामत से कयामत तक’ के प्रचार प्रसार जोर शोर से चलत बा. नवही पीढ़ी पर बनावल एह संगीतप्रधान रोमांटिक फिलिम के गाना बिहार आ यू पी के शहरन में अपना लोकप्रियता के झंडा गाड़ दिहले बाड़ी सँ. उदित नारायण, कुमार शानू, अभिजीत भट्टाचार्या, रेखा राव, खुश्बु जैन जइसन दिग्गज गायकन के सुरीला आवाज से सजल एह फिलिम के सगरी गाना सुनेवालन के कान से होत दिलो दिमाग पर चढ़ गइल बाड़ी सँ. एह फिलिम के देखे खातिर दर्शक बेसब्री से तिकवत बाड़ें. फिलिम के नमवो त इहे बा “इंतजार करब कयामत से कयामत तक”.
एह फिलिम में दू गो नायिका आ एगो नायक के कहानी बा. फिलिम के किरदार चुने ला निर्माता, निर्देशक आ अभिनेता सलीम अंसारी अभिनेत्री रानी चटर्जी के जब मीरा के किरदार करे के ऑफर कइले रहले त रानी ई कहके मना कर दिहले रही कि एह रोमाटिंक फिलिम के हीरो किशन (सलीम अंसारी) बहुते नौजवान लउकेले आ उनुका संगे हमर जोड़ी जमी ना. बेहतर होई कि केहू दोसरा के ले लिहल जाव जिनका संग हमार जोड़ी जमे. तब सलीम अंसारी मीरा के एह किरदार ला एगो नया कलाकार पुष्पा देवी के चुन लिहले आ ऊ आपन किरदार बढ़िया से कर देखवले बाड़ी. शूटिंग घरी पुष्पा के पति आ बच्चा उनकर मेहनत आ लगन देख बहुते खुश आ उत्साहित रहले. राधा के किरदार में माधुरी मिश्रा के लिहल गइल जे के वी एम में +2 के विद्यार्थी हई आ एह फिलिम के सह निर्मतो.
फिलिम के खासमखास कलाकारन में सलीम अंसारी, माधुरी मिश्रा, पुष्पा देवी, राजा मुराद, किरण कुमार, अली खान, दिपक भाटिया वगैरह बाड़े. गीतकार हउवें लीम अंसारी आ प्रभात मिश्रा, संगीतकार रविन्द्र खरे आ सुमित त्रिपाठी.
एह फिलिम के अगिला वेलेनटाइन डे का मौका पर सरस्वती पूजा के दिन, १५ फरवरी शुक, के रिलीज कइल जाई.
(दिनेश यादव)


text:
श्रेणी:यूनाइटेड किंगडम
यूनाइटेड किंगडम ऑफ ग्रेट ब्रिटेन एंड नॉर्दर्न आयर लैंड एगो संप्रभु राज्य बाटे जवना में चार गो en:constituent countries शामिल बाड़ें : इंग्लैंड, स्कॉटलैंड, वेल्स, आ उत्तरी आयरलैंड।
उपश्रेणी
ए श्रेणी में मौजूद कुल 15 में से 15 उपश्रेणी सब नीचे देखावल जात बा।
E
- ► यूनाइटेड किंगडम आधार (1 श्रे, 7 प)
T
- ► यूनाइटेड किंगडम टेम्पलेट (3 श्रे, 2 प)
इ
- ► इंग्लैंड (5 श्रे)
- ► यूनाइटेड किंगडम के इतिहास (1 श्रे)
उ
- ► उत्तरी आयरलैंड (2 श्रे, 1 प)
क
- ► यूनाइटेड किंगडम के कानून (1 श्रे)
भ
- ► यूनाइटेड किंगडम के भाषा (1 प)
- ► यूनाइटेड किंगडम के भूगोल (2 श्रे, 2 प)
म
- ► यूनाइटेड किंगडम में मीडिया (1 श्रे)
य
- ► यूनाइटेड किंगडम के शहर (3 प)
र
व
- ► वेल्स (1 श्रे, 2 प)
श
- ► यूनाइटेड किंगडम में शिक्षा (1 श्रे)
स
- ► यूनाइटेड किंगडम के संस्कृति (1 श्रे)
- ► स्कॉटलैंड (1 श्रे, 1 प)
"यूनाइटेड किंगडम" श्रेणी में मौजूद पन्ना
ए श्रेणी में मौजूद कुल 7 में से 7 पन्नासभ नीचे देखावल जात बाड़ें।


text:
मनोज तिवारी, निरहुआ आ पवन सिंह का बाद गायक से नायक बनल बाड़े खेसारी लाल. एगो गरीब परिवार के लड़िका आजु भोजपुरी के बड़का स्टार बन गइल बा आ पूरा इंडस्ट्री के इनका प नाज बा. पेश बा खेसारीलाल से भइल बातचीत के कुछ हिस्सा –
अपना पहिलके फिलिम ‘साजन चले ससुराल‘ से फ्लॉप होखत इंडस्ट्री में जान फूंकनी. ओकरा बाद रउरा सोझा फिलिमन के लाइन लाग गइल.
एह मामिला में हम खुशनसीब बानी. ई आलोक कुमार जी के फैसला रहल कि हमरा फिलिम में आवे के चाहीं. ओकरा पहिले हम गाइकी में रमल रही, खुशो रहीं. जगह-जगह शो क के लोग के मनोरंजन करत रहीं. आजुओ शोए करत बानी. खुश बानी कि इंडस्ट्री हमरा के पसंद कइलसि, मान दिहलसि. हमहू जीतोड़ मेहनत कइनी. आ एहि मिल जुल के भइल कोशिश के नतीजा ह कि ‘जान तेरे नाम‘, ‘देवरा पे मनवा डोले‘, ‘दिल ले गई ओढ़निया वाली‘, ‘नागिन‘, ‘लहू के दो रंग‘, ‘प्यार झुकता नहीं‘, ‘तेरी कसम‘, ‘संसार‘ वगैरह फिलिम हमरो के कामयाबी के स्वाद दिहली सँ.
अब रउरा जिनिगी में शो के कतना महत्व बा ?
शो अबहियों करीलें. एकरा ला हमरा फिलिम छोड़े पड़ी त छोड़ देब. हम पब्लिके के बीच के आदमी हईं. गाना गाके ओह लोग के झुमाइले नचाइले. ओहल लोग के मनोरंजन करीले. आजु जवने कुछ बानी ओही लोग का बदौलत, ओह लोग से दूर होखे के सोचिओ ना सकीं. सीनियर एक्टर लोग से सीखले बानी कि कैमरे का सोझा कइसे रहल जाला. दर्शक हमरा के परदो प रियल लुक में देखल चाहेलें, पनरहियन फिलिमन में हम मेहरारूओ के रूप धइले बानी, सगरी फिलिम हिट रहली स. हमरा अफसर भा बड़का आदमी बनल नीक ना लागे. ओहमें सहज ना रह पाईं. असल जिनिगी में भईंस चरवले बानी. गरीबी से लड़े खातिर लिट्टी-चोखा बेचले बानी बाकिर आपन भोजपुरिया संस्कार कबो ना छोड़नी.
बाकिर भोजपुरी फिलिमन में भोजपुरी संस्कार काहे नइखे ?
ई पूरा से धंधा के बाजार ह. भोजपुरी फिलिमन के बजट कम होला. एकरा लगे पइसा नइखे एहसे आइटम डाल के हिट करावे के कोशिश होला. नीक कहानी आवे के मौके ना मिले. अगर अइबो करेले त ओकरो के मसालेदार बना दीहल जाला. एकर दर्शक गरीब मजूर समाज से आवेले. पढ़ल लिखल लोग लायक थिएटर नइखे एकरा लगे. बाकि अगर तनिका एकरा में बदलाव कइल जाव आ तनिका दर्शक अपना में बदलाव ले आवसु त नीमन फिलिमन के आवक शुरु हो जाई. आ तब संस्कारो के जगहा मिले लागी.
(संजय भूषण पटियाला)


text:
सिंधू के हरा के सायना जीतली दुसरका स्वर्ण, श्रीकांत जीतलें रजत
गोल्ड कोस्ट, 15 अप्रैल (वार्ता). भारत के महिला शटलर सायना नेहवाल बहुप्रतीक्षित मुकाबले में ओलंपिक रजत विजेता पीवी सिंधू का खिलाफ एक बेर फेरु आपन दबदबा साबित करत 21वां राष्ट्रमंडल खेलन के आखिरी दिने अतवार के महिला एकल बैडमिंटन स्पर्धा के स्वर्ण पदक जीत लिहली आ एह खेलन में दू गो स्वर्ण अपना नामे करे वाली पहिलका भारतीय बैडमिंटन खिलाड़ी बन गइली.
एहसे पहिले ऊ मिश्रित टीम स्पर्धा के स्वर्ण पदक जीतले रही. साथही ऊ गोल्ड कोस्ट में अपना हर 12 मैचों में अपराजित बनल रहली. सायना का नामे 2010 दिल्ली राष्ट्रमंडल खेलन के स्वर्ण पदको बा.
महिला एकल के हाईवोल्टेज स्वर्ण पदक मुकाबला भारते के दू गो खिलाड़ी सायना आ सिंधू आमने सामने रहली, अनुभवी सायना 56 मिनट तक चलल एह मुकाबला में 21-18, 23-21 से जीत अपना नामे करत स्वर्ण पदक जीतली आ सिंधू का हिस्से रजत पदक आइल.
दोसरा ओर टीम स्पर्धा में मलेशिया के ली चोंग वेई के हरावे वाला कादम्बी श्रीकांत स्वर्ण पदक के एकल मुकाबला में ओह प्रदर्शन के दोहरा ना पवलें आ तीन गेम ले चलल कड़ा संघर्ष में ऊ वेई का हाथे 21-19, 14-21, 14-21 से मुकाबला हार गइले आ रजत से संतोष करे के पड़ल.
पुरूष युगल में सात्विकसेराज रैंकीरेड्डी आ चिराग शेट्टी के भारतीय जोड़िओ के स्वर्ण पदक मैच में हार का बाद रजत से संतोष करे के पड़ल. ई जोड़ी इंग्लैंड के मार्कस एलिस अउर क्रिस लैंगरिच से 13-21, 16-21 से हार गइल.


text:
अब एकरा के संजोग कहीं भा कुछ अउर बाकि निर्देशक दिलआवेज खान के पहिलका फिलिम ‘साली बडी सतावेली’ में उनकर आपन साली रानी चटर्जीए साली के किरदार करत बाड़ी. जबकि जीजा बनल बाड़न रवि किशन. रवि किशन के पत्नी के किरदार में रिंकू घोष बाड़ी.
दिलआवेज खान बतावत बाड़े कि ‘‘साली बड़ी सतावेली’’ जीजा साली के नोंकझोंक पर ना हो के एगो गंभीर मसला पर केन्द्रित बा. साली के रिश्ते लोग मजाक में लेला बाकि एह फिलिम में देखावल गइल बा कि साली क रिश्ता मजाके के रिश्ता ना होला बलुक बहुते पवित्र आ नाजुको रिश्तो होला.
एकर शूटिंग सिलवासा आ दादरा के खूबसूरत लोकेशनन पर कइल गइल बा. 12 साल हिन्दी फिल्म इंडस्ट्री में अनेके बड़हन निर्देशकन के सहायक निर्देशक रह चुकल दिलआवेज खान के पहिला ब्रेक दिहले बाड़न सीतामढी के रहे वाला निर्माता आरिफ खान अउर आशिक मोहम्मद. जेही एकर शो-रील देखले बा सभे दिलआवेज खान के निर्देशन के तारीफ करत बा.
अब रउरो तइयार हो जाईं एह जीजा-साली जोड़ी के फिलिम ‘साली बड़ी सतावेली’ देखे ला.
(प्रशांत निशांत)


text:
रामगंगरा
रामगंगरा (अंगरेजी: Great tit) (बैज्ञा॰ नाँव:Parus major) एक ठो पासराइन चिरई बा। ई टिट परिवार के चिरई हवे। ई एक ठो अइसन चिरई हवे जे ब्यापक रूप से पावल जाले आ यूरोप, मध्य पूर्ब, उत्तरी अफिरका में बहुतायत से मिले ले। भारतीय उपमहादीप में एकर जेवन प्रजाति पावल जाला ऊ रामगंगरा या अंगरेजी में सिन्नैरियस टिट कहाला। ई चिरई आमतौर पर एक जगह से दुसरा जगह प्रवास (माइग्रेशन) ना करे ले अगर बहुत जाड़ा न पड़े। 2005 तक ले, पारस जीनस में कई ठे प्रजाति सभ एही एकही नाँव से जानल जायँ। एकरा बाद भइल डीएनए अध्ययन सब में इनहन के अलग प्रजाति के रूप में पहिचान मिलल।
संदर्भ[संपादन]
- ↑ "Parus major". IUCN Red List of Threatened Species. Version 2013.2. International Union for Conservation of Nature. 2012. पहुँचतिथी 26 November 2013.


text:
चारा घोटालाबाज लालू के रिम्स से जेल भेजल जा सकेला
रांची 01 मई. झारखंड में चारा घोटाला मामिला में सजायाफ्ता मुजरिम आ जेल के सजा काटत राष्ट्रीय जनता दल के अध्यक्ष लालू प्रसाद यादव आजु सबेरे कड़ा सुरक्षा का बीच राजधानी एक्सप्रेस से रांची चहुंपल.
दिल्ली में सीधा खड़ा हो के पुलिस वालन के धकियावे वाला लालू यादव राँची में अपाहिज कुर्सी ध लिहलें आ एह सजायाफ्ता मुजरिम लालू के सीधे राजेन्द्र आयुर्विज्ञान संस्थान (रिम्स) ले जाइल गइल. ओहिजा एह कैदी लालू के जाँच करावल जा रहल बा आ एह काम ला डॉक्टरन के एगो टीम बनावल गइल बा.
अखिल भारतीय आयुर्विज्ञान संस्थान (एम्स) में फिट करार दीहल गइल लालू प्रसाद यादव के स्वास्थ्य का बारे में जाने ला होटवार जेल के प्रशासनो रिम्स से संपर्क में बा. अब चूंकि लालू के ब्लड प्रेशर आ शुगर लेवल ठीक मिलल बा त अधिका उमेद बा कि लालू के फेरु जेल के हवा खाए ला भेजल जा सकेला.


text:
(ललित-व्यंग)
– डा0 अशोक द्विवेदी
आदमी आखिर आदमी हs — अपना मूल सोभाव आ प्रवृत्तियन से जुड़ल-बन्हाइल। मोह-ममता के लस्का आ कुछ कुछ आदत से लचार। ओकर परम ललसा ई हवे कि ऊ तरक्की करो आ सुख से रहो ! ई सुखवो गजब क चीझु ह s। एकरा खातिर लोग कुल्हि करम- कुकरम करे खातिर तइयार रहेला। इचिकी बार सुख खातिर खँचियन झमेला ढोवे के परेला। इचिकी जोगाड़ बइठावे खातिर लेझड़ियाइल रहेला।
आज काल ई सुख ‘पद’ पर निर्भर बा। एही से एघरी आदमी कवनो न कवनो पद पावे खातिर एँड़ी से चोटी ले जोर लगा देला। एगो अलम भेंटल ना कि दुसरका खातिर जोगाड़ बइठावे में भिड़ जाई। पदे में एगो परम पद बा। इतिहास गवाह बा कि ‘परम पद’ पावे खातिर एक से एक महापुरुष खखुवाइल रहलन आ ओके पावे में देंह के कूल्हि सजाय क घललन। जेकरा जइसे रस्ता मिलल, अपना जोर-जाँगर, औकात भर पहुँचे के कोसिस कइल। परम पद अइसन पद रहे कि मुवलो कबूल रहे आदमी के।
एघरी त ई परम पद ‘कुरुसी’ में आँटि गइल बा। कुरुसी बा, त चक्कर बा। चक्कर ओकरा खातिर, जेके ‘ जनसेवा’ के मोका नइखे मिलल आ ऊ लाइन में लागल बा। जेकरा मोका मिलल बा आएक बेर ऊ ओकर सवाद लेले बा ओकरा खातिर चस्का बा अपना पद भा कुरुसी के कायम राखे खातिर ऊ कूल्हि चक्कर चला रहल बा। दरसल चस्का एगो मनोविकारे हs, जवन सुख के अनुभूति, पावर के ललसा आ लोभ का वेग से उपजेला। एही से चस्काबाज ढेर चक्कर में परेलन स s। कुरुसी पवला ले ढेर चक्कर, कुरुसी हड़पला में बा। फेर हड़पल चीझु जोगावे खाति चक्कर चलावहीं के परी। गोया कि एह ससुरा चक्कर से, केहू तरे छुटकारा नइखे। सभे कुछ न कुछ चक्कर में बा। ऊपर, नीचे, चारू ओरि एगो विचित्र चक्कर बा। हमनी का त साधारन आदमी हईं जा, छोटो मोट चक्कर रही त अझुराइ के गिर सकेनी जा; बाकि कतने महारथी अइसन बाड़न, जिनका अगल-बगल, ऊपर-नीचे चक्करे चक्कर बा। तब्बो ऊ साँड़ लेखा हँकड़त हूँफत बाड़न।
केहू के गमे गम बा, केहू केहू के कवनो गमे नइखे। ज्यादातर लोग गमे वाला बा। रोजी-रोजगार में त, केहू के तरक्की के गम बा, केहू के तनज्जुली के आ केहू सोचत बा कि कइसहूँ ई ठग हटें सन, त रस्ता मिलो। माने ई गमवो एक लेखा चक्करे हवे।केहू चक्कर चलावsता, केहू चक्कर खियावsता आ केहू चक्कर खाता। कहीं रुपिया-पइसा के चक्कर, कहीं जमीन जायदाद के। केहू खातिर बिरादरी के चक्कर बा, केहू खातिर मजहब के। कहीं भाषा के चक्कर बा, त कहीं सूबा के आ कहीं चक्कर के चक्कर बा। चक्कर क कवनो अन्त, कवनो ओर छोर नइखे ! एह निखिल ब्रह्मान्ड में चक्कर पूरि रहल बा, कूल्हि जीधधारी एही में घुमरियाइ के, विलीन हो रहल बाड़न।
ई चक्कर बिधाता के अद्भुत सिरिष्टी ह s! अदमियन खातिर जीवन चक्र। माने जनम से लगाइत मृत्यु तक चक्करे चक्कर। हमनी किहाँ गाँव देहात में कहाला कि “जमाना चल चलाव के बा”। शास्तर,बेद कहेला कि “चरैवेति चरैवेति” माने चलत रहs ! ई चल-चलाव आखिर एगो बड़हन चक्करे हs। समाज में, सिस्टम में जहाँ देखीं, चलचलावे बा। उहाँ सब आपन आपन उल्लू सीधा करे का चक्कर में लगल बा। गाँव पचाइत होखे भा ब्लाक,जिला जवार होखे भा प्रदेश, सभे आपन गोटी सेट करे का चक्कर में अझुराइल। अब बेसी का कहल जाव इन्वर्सिटी होखे भा संसद, हर जगह सड़क अन्डरस्टुड बा, याने कई ममिला में एकरूपता। संसद में आमतौर प समर्थन-बिरोध, नाराबाजी, जूता फेंकउवल, कुर्सी चलउवल आ उठापटक बा, त इनवरसिटियो में कमबेसी ईहे बा। एक ओरि राजनीतिक तृष्ना, चौधराई आ मन्त्री पद के चक्कर, हिरिस आ जोगाड़ त दुसरा ओरी रीडर, प्रोफेसरशिप से लेले डीन,डाइरेक्टर आ वाइसचांसलरशिप क चक्कर। अवरू ना त एकरा अलावे छात्र गुटबाजी के डीलिंग वाला चक्कर। किताबी ज्ञान, समाजिक ज्ञान आ ब्यौहारिक ज्ञान आखिरस राजनीतिये के चक्कर में चकराता। का गँवार -अनपढ़ आ का पढ़ल लिखल साक्षर ? गँवरवा त तनीमनी ठीको बाड़न सs बाकि बाप रे बाप, ई साक्षर …., तनिको गड़बड़ाइल त कबाहट के घर हो जाई ..”साक्षरा विपरीताश्चेत् राक्षसा एव केवलम्” आने राछस बना देई। पद आ पावर के लोभ अदिमी के जवन ना बना देव !
बात चक्कर के होता त एही से सउनाइल एगो नया करतब क बात हो जाव। घपला ! ई घपलो एगो गजब के गिहिथान हवे, पढ़े जा भा मत जा, डिगरी मिल जाई। नोकरी, पद, पइसा, पावर के जोगाड़ो बइठ जाई। ई घपला, बुझला चक्करे क चक्कर हs ! चपरासी मनेजर हो जाता आ मनेजर, डाइरेक्टर ! कुली हाजी मस्तान आ लड़िकाई वाला लइका, बाल जोगी जोगेश्वर ! कहे क मतलब ई कि एक घपलारूपी चक्कर से राई, परबत बन जातिया, काल्हु क घुमन्तू लखैरा कहाये वाला नेता आ मन्त्री बन जात बाड़न। केहू बड़ हाथ मारत बा, केहू छोट बाकि मारत सभे बा। औकातो के त महता होला। जेकर जइसन औकात।
हमहन अस छोट मनई त एह कथ में विश्वास करेला कि ‘तेते पाँव पसारिये, जेती लाँबी सौर ‘, माने गोड़ ओतने पसारल जाव, जेतहत चादर होखे ! इहवाँ त अइसन अइसन घाघ बाड़न कि उनका औकात से धरती काँपतिया, अकास थरथराता ..चोरबजारी, घूसखोरी, बेइमानी, तस्करी कुल्हि का बादो का मजाल कि केहू कुछ बोल देव ! हजारों मन गल्ला, सीमेन्ट, कोइला, बालू, पाथर, बन, जंगल, रूपिया पइसा, कूल्हि पचि जाता। एकरा बादो एतना बादो लूटे खाये खातिर हहुआइल रहsता। हमरा बुझाता कि जमाखोरन के पेट रसातल ले गहिर होला आ उनहन क हिम्मत, नीचता, धीरज आ लालच अनन्त होले !
कबो अबो लागेला कि हमनी का गूँग बहिर दर्शक हईं जा, एकदम गान्धी बाबा के बानर। अइसन असहाय, जइसे हिलहूँ डोले क बल बेंवत छिना गइल होखे। ऊपर से हमन के आपन आपन चक्कर। मोह, ममता आ सवारथ। अइसन नइखे कि हमनी में राई से परबत करे क क्षमता भा बुद्धि नइखे, बाकि तनिके में सबुरो करे आ कम खाये आ गम खाये के जवन सोभाव बन गइल बा, ओही से लचार बानी जा।
एघरी त अदिमी ले ढेर कुरुसी के प्रभुता बा। ऊँच कुर्सी प बइठे वाला के एगो दोसरे ‘पावर’ आ प्रताप होला। बड़का पोस्ट वाला जदि खउराहो होई, तबो लोग गरज बस ओके सलाम करी। एही से कुरुसी से चक्कर आ चस्का दूनों जुड़ल बा। पहिले माखन मलाई खाये के कामे ढेर आवे ; एघरी लगावे के काम में बेसी इस्तेमाल कइल जाता। जइसे यन्त्र आ मशीन के नीक से चलावे बदे ग्रीस के इस्तेमाल होला ओइसहीं नया जुग में आगा बढ़े आ काम निकलवावे खाति नवनीत (माखन) कामे आवेला। नवनीत लेपन एगो कला हs। जेके एकरा मे महारत हासिल बा ऊ बड़ से बड़ काम करा घाली। कुछ लोग एके चमचागिरी कहेला, बाकि साँच मानीं, ई दादागिरियो के नतमस्तक करे वाला विकट अस्त्र हs। लोकशाही का नौकरशाही में चमचन के महता केहू से छिपल नइखे। एही से हर अफसर, हर नेता, मठाधीश, बड़का साहित्कार, पत्रकार इहाँ तक कि शिक्षा प्रतिष्ठानन के गुरुअन का आगा पाछा हरमेसा दू चार गो चमचा लागल रहेलन स। चमचा “पावर हाउस” के लाइट हवन स s !
इतिहास गवाह बा। चमचन के ऐतिहासिक उछाल का पाछा एही चक्कर क हाथ बा। चक्कर ब दीरघ आ गहिर होला त ओकर परिणाम घटित भइला पर पता चलेला कि का से का हो गइल ? अइसना चक्कर के प्रयोग कुटिल आ भविष्यदर्शी राजनीतिज्ञ करेलन स s। राजनीतिक महारथियन के जइसन इतिहास बा, वइसन भूगोल नइखे। भारी तोन आ थुलथुल रान वाला आ दस अदिमी के लासि अकेल ढोवे वाला ..घोड़ा हाथी ले लजा जाँय। वइसे जमाना बदलल बा, एघरी सुन्दर, सुकुआरो लउके वाला राजनेता, एही चक्कर का बूता बड़ बड़ राजनेतन के पाछा ढकेल देत बाड़न स। आज काल मोट से मोट रकम हजम करे वाला परम वैष्णव लेखा सलतंत से लउक सकेला, जल्दी थाहे ना लागे दी कि ऊ केतना फुट जमीन का नीचे ले आपन गोड़ जमवले बा ! नेतन क इतिहास चक्कर से प्रगति कइ के जतने वजनी होत जाला ओतने उनहन के इतिहास आ भूगोलो में बदलाव आवत जाला। जमाना जिम आ डाइटिंग क त बटले बा जोगो टोक क टोटका चल निकलल बा।
“करत करत अभ्यास के जड़मति होत सुजान”! कोसिस आ रियाज से का ना होला ? बहुत कम्मे अइसन भगिगर मिलिहें, जे चानी के चम्मच लेले पैदा भइल होइहें, भा कम्मे नेता होइहें, जिनके कुरुसी खानदानी बिरासत में मिलल होई। बकिया कूल्हि त चक्कर के कमाल आ चमचागिरी के उछाल ह s! चक्करबाजन के चक्कर त घनचक्कर से लेले, उटचक्कर तक लगावेलन स। साँच कहीं त एह परिक्रमा के कवनो अन्त नइखे। चान पृथवी के, पृथिवी सूरुज के परिक्रमा कर रहल बा एह सकल चराचर में केहू चक्कर से बाँचल नइखे। राजनीति के चक्कर त दलदली हवे, जे एक बेरि गिरल, से फेरु उठल ना !तेहू में कहाउति ह कि राजनीति के ऊँट कब कवन करवट बदली, खुद उँटवो के नइखे पता। हँ, कुछ अइसन तिकड़मी बाड़न कि ऊँट राम के नकेलवे धइ लेले बाड़न। अइसनकन के त पद के “सनीचर” उतरलो पर महातम बनल रहेला। कबो कहीं मन्त्री, कबो सलाहकार। कबो कहीं अध्यक्ष त कबो डाइरेक्टर ! पद से उतरलो पर, पद क बोखार ना उतरे, टम्परेचर कम बेसी भलहीं हो जाव।
पैतराबाजी से चक्कर में सान चढ़ावल जाला। दाँव नया नया, मोका मुताबिक ढंगो नया। पब्लिक बेचारी जाई त कहाँ। एगो कहनी सुनले रहलीं, जवना में कवनो कानी मेहरारू, अतने में मगन रहे कि ओकर मरद बजार से एगो दिठार आँखि लियावे के कहि के चल गइल रहे ओकर आस, विश्वास पक्का रहे कि मरदा जहिया ले लवटी, अँखिया लेइये के लवटी …हमनियो के हौसला ओकरे नियर बुलन्द बा ! लोकतंत्र के गाड़ी, जनता का एही होसला आ भरोस पर डगरल आइल। हमनियो के दिन कहियो फिरबे करी।
पद आ कुऱुसी के लोभ में जवन तिरखा होले, ओके ऊहे बूझी जेकरा एकर सवाद भेंटाइल होई। कुरुसी के ईहे सवाद चस्का में बदल जाले। कतने महापुरुष अइसन मिलिहें, जिनकर राजगद्दी भइल आ तखत ताज छिनाइल, बाकिर ऊ हार ना मनले। कबो हिरिस बेचैन कइलस कबो चस्का उदबेगलस आ ऊ चक्कर चलावत रहि गइले। ओ लोगन के इहे लागत रहि गइल कि उनकर चलावल चक्कर कहियो त काम करी, काहे कि ओ लोगन के अपना तिकड़मी चाल आ चक्कर प भरोसा अडिग रहे। ओइसे कुरुसी से उतरल आदमी के (जेकरा ओकर पावर आ प्रभाव के रुतबा आ गुमान रहे) कुरसिया क इयाद चएन से जियहीं ना देले, ओकर चस्का उनका भीतर घोर-माठा करत रही। ऊ ओकरे खेयाल में जोड़त घटावत घोरियावत रहिहें। ईहे त चक्कर के महिमा हवे। इतिहास उलटि जाव, भूगोल बदल जाव ; बाकि कुरुसी आ पद रही, त चक्कर आ चस्को रही !
सम्पादक,”पाती”;टैगोर नगर, सिविल लाइन्स,
बलिया – 277001 (उ0प्र0)
8004375093, 9919426249


text:
– ओ. पी. सिंह
अब बतंगड़ ले के आगा बढ़ीं ओह से पहिले जरुरी लागत बा कि कुछ बतकुच्चन करत चलीं। काहे कि हो सकेला कुछ लोग कुमरपत आ सोर के सही मतलब ना समुझ पावे। आ जब सोरे झुरा जाई त पतई कइसे निकली ?
सोर आ शोर जइसन शब्दने का चलते भोजपुरी में देशज शब्दन के तत्सम करे से कई बेर मने कइल जाला। देश के देस लिखीं भा देश। एहसे कवनो फरक नइखे पड़े के। बाकिर शंकर के संकर भा शोर के सोर लिख देब त मतलब बदले के अनेसा बन जाई। तेज आवाजन के घेलमेल से शोर बन जाला। आ पेड़-पौधन के जड़ सोर कहल जाला। सोर माने जहां से शुरुआत भइल। एकरा के स्रोतो से जोड़ सकीलें। स्रोत बिगड़ के सोत हो जाला बाकि सोता झरना भा सीरत बहे वाला पानी के कहल जाला। बहे के त कई बेर आँखिन के लोरो सोता जइसन बहे लागेला जइसन नोटबंदी का बाद कुछ लोग का आँखिन से बहे लागल बा। गइल माघ दिन उनतीस बाकी वाला अन्दाज में 50 दिन में से 30 दिन से बेसी निकल गइल बा बाकि कतार छोट नइखे होखत, बढ़ले जात बा। सकल पदारथ एही जग माहीं, लउकत बा पर ठेकत नाहीं। तनखाह खाता में चहुँप गइल बाकि खाता में के रुपिया चहुँप का बाहरे बा।
अब आईं कुमरपत पर। एक लाइन में कहे के होखे त कहल जा सकेला कि देश के समस्या के सोर कुमरपते में लुकाइल बा। देश के राजनीति के वर्गीकरण करे के होखे त ओकरा के समाजवाद-बाजारवाद, बँवारा-दवाँरा से ओतना बढ़िया से ना समुझल जा सके जतना कुमरपत का आधार प। देश में दुइये तरह के राजनीतिक गोल बाड़ी सँ – कुमरपत वालन के आ बे-कुमरपत वालन के। कुछ गोलन के मलिकाई ओह हाथन में बा जिनकर कुमरपत हो गइल बा। आ कुछ गोलन के मलिकाँव ओह हाथन में बा जिनकर कुमरपत नइखे भइल। शब्दन के खासियत होले कि इस्तेमाल होखेला कि रगड़ाई से ओहनी के रुप बदले लागेला आ कुछ दिन बाद अंदाजा ना लागे कि एह नयका शब्द के सोर कहवाँ से आइल बा। कुछ जगहा त कुमरपतो बिगड़ के कुँहरउत भा कोहँरत हो गइल बा। बाकि कुमरपत हमरा हिसाब से बेसी सही लागेला।
कुमरपत माने कौमार्य-पतन। कबीलाई जिनिगी में कौमार्य-पतन के बहुते महता रहत रहे आ जिनकर कौमार्य-पतन हो जाव उनुका दण्ड का रुप में भा जश्न का रुप में भोज देबे पड़त रहुवे। उहे कौमार्य-पतन के भोज आजु ले हमनी का परम्परा में जीयत बा आ बिआह का दिने कुमरपत के भात खियावल जाला। लड़िका के बिआह में लड़िकन के आ लइकी का बियाह में लइकियन के। एहसे ऊ भात खाए वाला लोगो जान जाला कि अगिला नम्बर उनुकर हो सकेला।
कुमरपत के एह विश्लेषण का बाद सभे जान गइल होखी कि देश के राजनीति कवना कवना गोलन का हाथे बा। कुछ लोग के कुमरपत उतर गइल बा आ ओह लोग के राजनीति अपना पर-परिवार आ नात-कुटुम्ब ले सिमट के रहि गइल बा। कुछ लोग कुमरपत के मौका मिलला का बादो आपन कुमरपत ना होखे दीहल। कुछ लोग के कुमरपत पता ना कहिए आ कव बेर हो गइल बाकि ऊ आजुवो अपना कुमरपत से इन्कार क देलें भा क देली। एहिजा केहु के निजी जिनिगी में ताक-झाँक करे के इचिको मनसा नइखे बाकि बाति के खासियते होला कि जब निकले लागेला त दूर ले जाए के अनेसा बनि जाला।
आजु राजनीति का एक छोर प संघ काबिज हो गइल बा आ दोसरा छोर प सभे एकजुट हो के पलड़ा झुकावे का कोशिश में लागल बा। आ अगर पलड़ा नइखे झुक पावत त बस एही चलते कि संघ के कमान वइसनका लोग का हाथे बा जिनकर कुमरपत नइखे भइल।
अब रउरा कवना खेमा के हईं से त हम नइखीं जानत बाकि जिनकर कुमरपत हो गइल बा से जानत होखी कि ऊ टीवी के चैनल ना बदल सकसु आ बे-कुमरपत वाला पूरा देश के नोट बदलवा दिहलसि !


text:
राहुत पर अदालत आरोप तय कइलसि बाकिर ऊ एकरा से बेपरवाह
भिवंडी, 12 जून (वार्ता). महाराष्ट्र के ठाणे जिला के भिवंडी अदालत आजु राहुल गाँधी पर राष्ट्रीय स्वयंसेवक संघ (आरएसएस) के आपराधिक मानहानि करे के आरोप तय कर दिहलसु. नेशनल हेराल्ड मामिला में पहिलहीं से जमानत पर चलत राहुल के भारतीय दंड संहिता के धारा 499 आ 500 के तहत आरोपी बनावल गइल बा.
पिछला आम चुनाव का दौरान छह मार्च 2014 के भिवंडी में आयोजित एगो चुनावी रैली में राहुल आरएसएस के महात्मा गांधी के हत्या ला जिम्मेदार बतवले रहलन जवना पर आरएसएस के भिवंडी शाखा के कार्यवाह (सचिव) राजेश कुंटे आपराधिक मामला दर्ज करवले रहलें.
आजु जब अदालत आरोप तय क दिहलसि तबो राहुल के कहना रहल कि ऊ दोषी नइखन. अदालत से बाहर निकलत राहुल पत्रकारन से कहलन कि उनुका एकर कवनो परवाह नइखे कि उनुका पर कतना केस लदात बा. ऊ अपना के बेकसूर बतवलन.


text:
जिन जिलों के पुलिस अधीक्षक हटाए गए हैं उनमें कासगंज, श्रावस्ती, अमरोहा, बागपत, संतकबीरनगर, मुजफ्फरनगर, कानपुर नगर, मेरठ, रामपुर, औरैया, हाथरस, एटा, फैजाबाद, मिर्जापुर, कन्नौज, सोनभद्र, बांदा, फतेहगढ़, अंबेडकरनगर, हरदोई, जालौन शामिल हैं। तैनाती पाने वालों में एएसपी बीपी अशोक शामिल हैं। उन्हें बसपा प्रमुख मायावती का करीबी पुलिस अधिकारी माना जाता है। उन्होंने कुछ दिन पहले एससीएसटी के मामले में आरोप लगाते हुए प्रदेश के डीजीपी ओपी सिंह को इस्तीफे की पेशकश कर दी थी। बाद में उनका इस्तीफा नामंजूर कर दिया गया था।
नाम वर्तमान तैनाती नवीन तैनाती
अशोक कुमार एसपी श्रावस्ती एसपी कासगंज
आशीष श्रीवास्तव एएसपी, नोएडा एसपी श्रावस्ती
विपिन टाडा एसपी रामपुर एसपी अमरोहा
शैलेष कुमार पांडे एसपी संतकबीर नगर एसपी बागपत
आकाश तोमर एसपी सिटी, गाजियाबाद एसपी संतकबीर नगर
सुधीर कुमार सिंह एसपी अमरोहा एसएसपी मुजफ्फरनगर
अनंत देव एसएसपी मुजफ्फरनगर एसएसपी कानपुर नगर
अखिलेश कुमार एसएसपी कानपुर नगर एसएसपी मेरठ
शिवहरि मीणा एसपी कासगंज एसपी रामपुर
डॉ. त्रिवेणी सिंह एसपी एसटीएफ एसपी औरैया
जयप्रकाश एसपी बागपत एसपी हाथरस
आशीष तिवारी एसपी मिर्जापुर एसएसपी एटा
अखिलेश कुमार चौरसिया एसएसपी एटा एसएसपी फैजाबाद
शालिनी एसपी बांदा एसपी मिर्जापुर
अमरेंद्र प्रसाद सिंह एसपी जालौन एसपी कन्नौज
राठौर किरीट के हरिभाई एसपी कन्नौज एसपी सोनभद्र
एस आनंद एसपी एसटीएफ एसपी बांदा
संतोष कुमार मिश्र एसपी अम्बेडकरनगर एसपी फतेहगढ़
विपिन कुमार मिश्र एसपी हरदोई एसपी अम्बेडकरनगर
आलोक प्रियदर्शी एसपी एसटीएफ एसपी हरदोई
अरविंद चतुर्वेदी एसपी एसटीएफ एसपी जालौन
मनोज कुमार एसएसपी फैजाबाद कमांडेंट, 11वीं पीएसी सीतापुर
रामप्रताप सिंह एसपी सोनभद्र एसपी सुरक्षा मुख्यालय
राजेश कुमार पांडे एसएसपी मेरठ एसपी प्रशिक्षण एवं सुरक्षा, लखनऊ
अतुल शर्मा एसपी फतेहगढ़ उपनिदेशक, यातायात निदेशालय
नागेश्वर सिंह एसपी औरैया एसपी, क्षेत्रीय अभिसूचना
घुले सुशील चंद्रभान एसपी हाथरस डीजीपी अटैच
सुनील गुप्ता प्रतिक्षारत एसपी कानून-व्यवस्था, डीजीपी मुख्यालय
विनीत जायसवाल एएसपी सिटी, इटावा एसपी ग्रामीण, नोएडा
श्लोक कुमार एएसपी, शामली एसपी सिटी, गाजियाबाद
बदले गए पीपीएस अधिकारी
अशोक कुमार वर्मा एएसपी यूपी-100 लखनऊ एएसपी क्राईम गोरखपुर
रामयश सिंह उप सेना नायक 47वीं वाहिनी एएसपी सिटी इटावा
पीएसी गाजियाबाद
अजय प्रताप सिंह एएसपी यूपी-100 लखनऊ एएसपी शामली
अशोक कुमार राय एएसपी ईओडब्ल्यू मुख्यालय ए.एस.पी.अम्बेडकरनगर
लखनऊ
मोनिका चड्ढा डिप्टी एसपी/ एएसपी जीआरपी एएसपी वूमेन पावर लाइन
इलाहाबाद 1090 लखनऊ
रत्ना पाण्डेय डिप्टी एसपी / एएसपी पुलिस ए.एस.पी., पीटीसी सीतापुर
ट्रेनिंग अकादमी, मुरादाबाद
राजेन्द्र प्रसाद यादव डिप्टीएसपी / एएसपी एएसपी पीटीसी सीतापुर
पुलिस ट्रेनिंग अकादमी मुरादाबाद
अरविन्द कुमार डिप्टीएसपी /एएसपी मेरठ सेक्टर एएसपी सतर्कता अधिष्ठान
मेरठ लखनऊ
मनीषा सिंह डिप्टी एस.पी./ए.एस.पी. गाजियाबाद ए.एस.पी./स्टाफ आफिसर
एडीजी आगरा जोन, आगरा
शिवराज डिप्टीएसपी /एएसपी इलाहाबाद ए.एस.पी.माडर्न कण्ट्रोल रूम
इलाहाबाद
प्रज्ञा मिश्रा डिप्टी एस.पी./एएसपी एसीओ एएसपी / सेक्टर आफिसर
मुरादाबाद सेक्टर, मुरादाबाद सीबीसीआईडी सेक्टर बरेली
नीति द्विवेदी डिप्टी एस.पी./एएसपी बरेली एएसपी महिला सम्मान प्रकोष्ठ लखनऊ
अयोध्या प्रसाद सिंह डिप्टीएसपी/ एएसपी वाराणसी एएसपी /स्टाफ आफिसर एडीजी
वाराणसी जोन, वाराणसी
साधनासिंह डिप्टीएसपी / एएसपी मुख्यालय एएसपी यूपी पुलिस मुख्यालय
पुलिस महानिदेशक लखनऊ इलाहाबाद
हबीबुल हसन एएसपी पीटीसी सीतापुर एएसपी ईओडब्ल्यू मुख्यालय लखनऊ
आलोक कुमार शर्मा एएसपी क्राईम गोरखपुर एएसपी ग्रामीण मुजफ्फरनगर
ओम प्रकाश सिंह एएसपी अम्बेडकरनगर डिप्टी एसपी कुम्भ मेला इलाहाबाद
बी.पी.अशोक एएसपी पुलिस प्रशिक्षण एएसपी क्राईम मेरठ
मुख्यालय लखनऊ
शिवराम यादव डिप्टी एसपी क्राईम मेरठ एएसपी पुलिस प्रशिक्षण मुख्यालय
लखनऊ
कमलेश बहादुर एएसपी यातायात लखनऊ एएसपी सिटी आजमगढ़
सुभाष चंद गंगवार एएसपी सिटी आजमगढ़ एएसपी ट्रैफिक बरेली


text:
जब सलमान खान झंडू बाम भा फेवीकोल से सट सकेलें त मनोज तिवारी केकरा से कम हउवें. अब मनोजो तिवारी डर्मी कूल लगावे लागल बाड़न. अपना नयका एलबम में मनोज तिवारी एगो गाना डललें बाड़न ‘तेरी गर्मी दूर करूंगा डर्मी कूल से’ बाकिर एह बात के जबाब नइखन देत कि एह ला कंपनी से अनुमति लिहले बाड़न कि ना. याद करीं कि बिना अनुमति गाना में झंडू बाम जोड़ला ला कतना बवाल भइल रहे. बाद में अनुमति लेबे के पड़ल रहे.
‘हमरी पानी पूरी’ के एह गाना ‘तेरी गर्मी दूर करूंगा डर्मी कूल से’ पर बढ़िया वीडियो फिलिमावल गइल बा. एह मस्तमौला गाना के खुद तिवारी गवले बाड़न. एलबम जारी भइल बा टी-सीरीज से. एह एलबम में पाकिस्तानी एक्ट्रेस आयशा आ मोनालिसा संगे मनोज तिवारी के डांस जलवा देखावल गइल बा.
(शशिकांत सिंह, रंजन सिन्हा)


text:
हिरामन सुग्गा
हिरामन सुग्गा या बड़का सुग्गा (अंग्रेज़ी:Alexandrine parakeet) सुग्गा परिवार क एगो सुन्दर चिरई हउवे जेवन देसी सुग्गा से आकर में थोड़ी सा बड़ हन होल। एही से इ के हिंदी में राय तोता भी कहल जाला।
नर हिरामन सुग्गा की गर्दन पर एगो लाल या गुलाबी रंग क पट्टी नियर कालर होले जेवन मादा में न पावल जाले। नर की पंखा पर एगो मैरून रंग क चकत्ता नियर निशान भी होला।
इ सुग्गा पूरा भारत में पावल जाला, हिमालय क पहाड़ी हिस्सा छोड़के। पाकिस्तान में इ कराँची शहर की आसपास की इलाका में पावल जाला।
इहो देखल जाय[संपादन]
संदर्भ[संपादन]
- ↑ BirdLife International (2013). "Psittacula eupatria". IUCN Red List of Threatened Species. Version 2013.2. International Union for Conservation of Nature. पहुँचतिथी 26 November 2013.CS1 maint: Uses authors parameter (link)


text:
फिरकावाराना दंगा रोके वाला विधेयक ला कांग्रेस गभीर नइखे, कहलसि माले
पटना 30 अक्टूबर (वार्ता) भाकपा माले के राष्ट्रीय महासचिव दीपंकर भट्टाचार्या पटना में खबरदार रैली में बोलत कांग्रेस प आरोप लगवलन कि कांग्रेस नेतृत्व वाली संप्रग सरकार फिरकावारान दंगा रोके वाला विधेयक संसद से पार करावे ला गंभीर नइखे. एह चलते देश में फिरकावाराना वारदात रोके में दिक्कत होखत बा. फिरकापरस्त ताकत हालात बिगाड़े में लागल बाड़ी सँ.
कहलन कि दिल्ली मे भइल फिरकावाराना रैली में जदयू के बोलवला के जरुरत ना रहे. काहे कि नीतीश कुमार सतरह साल ले भाजपा के गोदी में खेलले आ अब अपना के सेकूलर बतावे में लागल बाड़े. कहलन कि जदयू का जगहा राजद आ लोजपा के बोलावल चाहत रहे.


text:
सरकार ने मनरेगा योजना शुरु की काहें से की मजदूरन के काम मिल सके। आउर गावं के विकास के साथ साथ मजदूर के भी सहारा होय। बनारस में अइसन कई गावं हव जहां महिला के काम नाहीं मिलत। कई जगह काम कइले पर उनके पुरा मजदूरी भी नाहीं मिलत।
सरकार गरीब खातिर के कई तरह का काम शुरू करवइले हव। पोखरा में मछली पालन, खेत में समतलीकरण। अहिसहीं करके सरकार ने गरीब खातिर के कई तरह के काम शुरू करले हव लेकिन फिर भी गरीब के काम नाहीं मिलत। अभहीं चोलापुर ब्लाक पर कई गावं के मजदूर धरना देहले रहलन जेमे महिला मजदूर भी मौजूद रहलीन। कटारी, अजगरा, रौनाकला, कौवापुर गावं के कुछ महिला मजदूर के कहब हव कि सप्ताह दस दिन काम मिलि फिर ओकरे बाद मजदूरी खातिर के महीना भर दउड़े के पड़ी। कउनों भी गावं में मनरेगा के काम कई लोग के तहत होला। जैसे ब्लाक के बी. डी. ओ. गावं के सेकेटरी आउर प्रधान। कहीं कहीं गावं में रोजगार सेवक भी होलन। सरकार के तरफ से त गावं में नरेगा के काम करवावे के जिम्मेदारी एन लोग के सौंप गएल हव। लेकिन एन लोग गावं में काम करवावत हयन कि नाहीं या गावं में कइसे काम होत हव, इ सब के अता पता के रखी। सरकार त खाली योजना शुरू कर देई लेकिन उ ठीक काम करत हवकि नाहीं इ बात के धियान के देई?
मनरेगा में नाहीं मिलत काम
सरकार ने मनरेगा योजना शुरु की काहें से की मजदूरन के काम मिल सके। आउर गावं के विकास के साथ साथ मजदूर के भी सहारा होय। बनारस में अइसन कई गावं हव जहां महिला के काम नाहीं मिलत। कई जगह काम कइले पर उनके पुरा मजदूरी भी नाहीं मिलत।


text:
जिला वाराणसी, ब्लाक चोलापुर, गांव सिहुलिया दलित बस्ती। इ बस्ती में एक कुआँ से लगभग पांच घर के लोग पानी पियलन। इ कुआँ में छह महीना से दवाई नाहीं छूटत हव। जेकरे वजह से कुआं के पानी में कीड़ी मिलत हव आउर कुआँ के पानी गन्दा आवत हव।
इहां के बदुना, छबराजी, अनिल कुमार इ लोगन के कहब हव कि इ कुंआ से लगभग पाँच घर के लोग पानी पियलन। लेकिन कोई भी दवाई नाहीं डालत। जून में हमने ब्लाक से लिया के डलले रहली तब पानी सही रहल। लेकिन ए समय के पानी गन्दा हव आउर ओमे कीड़ा भी निकलत हव। हमने केतना बार प्रधान से भी कहे। लेकिन जब कोई सुनी तब ने। हमने के नसीब में गन्दा पानी हव। प्रधान भी त नाहीं सुनत हयन।
प्रधान लक्ष्मी के देवर पन्ना लाल के कहब हव कि पइसा कई महीना से नाहीं आवत हव। यही से दवाई नाहीं छुटत हव। अइ कुआँ खातिर के 3335 रूपिया आएल हव। ए. एन. एम. कार्यकर्ता लोग कुआँ में दवाई लियाके डाल देहियन।
जिला वाराणसी, ब्लाक चोलापुर, गांव सिहुलिया दलित बस्ती। इ बस्ती में एक कुआँ से लगभग पांच घर के लोग पानी पियलन। इ कुआँ में छह महीना से दवाई नाहीं छूटत हव। जेकरे वजह से कुआं के पानी में कीड़ी मिलत हव आउर कुआँ के पानी गन्दा आवत हव।


text:
दागी वकीलन का खिलाफ कार्रवाई चालू रही
इलाहाबाद हाई कोर्ट काल्हु सीबीआई के निर्देश जारी कइलसि कि प्रदेश के दागी वकीलन का खिलाफ कार्रवाई चालू राकल जाव आ अगिला अठारह मार्च के होखे वाला सुनवाई तकले एह बारे में नियमित रिपोर्ट दर्ज करावर रहे. बार कौंसिलन से कहल गइल बा कि ऊ अपना ओह सदस्य वकीलन के सूची हाजिर करावे जेकरा खिलाफ कवनो मुकदमा दर्ज भइल होखे भा कवनो केस में जेल गइल होखस. सीबीआई से इहो कहल गइल बा कि ऊ पता लगावे कि अइसनका वकीलन का लगे के संपत्ति कइसे बनावल गइल. कोर्ट के कहना बा कि वकीलन के करतूतन से न्यायपालिका के छवि खराब भइल बा.